marmalade @ 06.10.2010 22:26\nΓμτ, θέλω μια ανάλυση του χάρτη μου. Όσο διαβάζω τόσο μπερδευομαι... Πού να τα συνδυάσω όλα αυτά τα δεδομένα?\nruler, detriment κλπ....\nabsolutego @ 06.10.2010 20:14\nΚαλησπέρα, ήθελα να μάθω εάν στον ωροσκόπο, ισχύουν τα περί κυριαρχίας, ή αδυναμίας ή έξαρσης κλπ όπως στους πλανήτες.Υπάρχει δηλαδή κάποιο ζώδιο που στο οποίο εάν βρίσκεται ο ωροσκόπος λέμε ότι είναι σε ζώδιο έξαρσης ή πτώσης κλπ? Ευχαριστώ πολύ.\nkokopuff @ 06.10.2010 20:09\nThere, i said it . Αυτο ακριβως που λεω στον τιτλο, τιποτα λιγοτερο τιποτα περισσοτερο.Δεν ξερω αν ειναι λογω τετραγωνο κρονου. Δεν ξερω καν τι γινεται, απλα ξερω οτι απογοητευομαι φρικτα. Συνεχεια.Νομιζα οτι ο τροπος που βλεπω τον κοσμο γυρω μου τους τελευταιους μηνες εχει αλλαξει απελπιστικα. Ενηλιωση ειναι αυτο ?μπα οχι. Οποιος με πλησιαζει μου φαινεται επιφανειακος , ολοι ...


ΑΝΤ.ΑΡ.ΣΥ.Α. Βύρωνα-Παγκρατίου: Συνέντευξη Ά. Χάγιου στον Real fm (Βίντεο)\nΤη Δευτέρα 3 Οκτωβρίου ο Άγγελος Χάγιος έδωσε τηλεφωνική συνέντευξη στον ραδιοσταθμό Real fm. Απαντώντας στις ερωτήσεις του Νίκου Χατζηνικολάου, το στέλεχος του ΝΑΡ και της ΑΝΤΑΡΣΥΑ μίλησε για πολλά θέματα της τρέχουσας πολιτικής επικαιρότητας.\n-Για τις εξελίξεις στην Τουρκία και τις πρόσφατες δηλώσεις του Ερντογάν που αμφισβητούν τη Συνθήκη της Λωζάνης:\n«Μια χούντα οικοδομείται μετά την απόπειρα πραξικοπήματος στην Τουρκία. Είναι η χούντα του Ερντογάν, η οποία εκδηλώνει μια πολιτική επικίνδυνη», σχολίασε, αναφερόμενος στην κατάσταση που αντιμετωπίζουν οι λαοί της Τουρκίας, οι εργαζόμενοι και η ευρύτερη περιοχή.\n«Η Συρία δοκίμασε ήδη αυτή την αντιδραστική στροφή που επιχειρεί ο Ερντογάν. Στο εσωτερικό της Τουρκίας, πρέπει να σημειώσουμε ότι το κυνηγητό και η αντιδραστική επίθεση δεν περιορίζεται στους οπαδούς του Γκιουλέν.Εκδηλώνεται στους εργαζόμενους, στα σωματεία. Κλείσαν κανάλια και μέσα ενημέρωσης, όχι μόνο των φιλο-πραξικοπηματιών αλλά και της αριστεράς, και των συνδικάτων. Για παράδειγμα, το δορυφορικό κανάλι Hayat, για το οποίο βγάλαμε και σχετική ανακοίνωση. Έχουμε μια αντιδραστική αντεργατική σκλήρυνση με χουντικά χαρακτηριστικά στο εσωτερικό, η οποία εκδηλώνεται και στην εξωτερική πολιτική της Τουρκίας. Η επιθετικότητα στη Συρία, η οποία έχει κύριο στόχο τους Κούρδους, κλιμάκωσε επικίνδυνα τον πόλεμο στην περιοχή δημιουργώντας κινδύνους και για εμάς, δεδομένου ότι η κυβέρνηση ΣΥΡΙΖΑ συνεχίζει την καταστροφική πολιτική της εμπλοκής στονάξονα Ισραήλ – Αιγύπτου – Κύπρου», προσέθεσε.\nΓια να σχολιάσει στη συνέχεια ότι και οι κεμαλιστές, αντιδρώντας στις δηλώσεις Ερντογάν που τους χρεώνει τη συνθήκη της Λωζάνης, ανέδειξαν θέμα με νησίδες και βραχονησίδες. «Ο καπιταλισμός της εποχής μας, φέρνει την πολεμική απειλή και τους ανταγωνισμούς και σ’ αυτή την επικίνδυνη επιθετικότητα εμείς αντιπαραθέτουμε την συνεργασία των λαών», προσέθεσε.\n-Για την εσωτερική πολιτική επικαιρότητα, και την ένταξη στο Υπερ-ταμείο μιας σειράς δημοσίων επιχειρήσεων και οργανισμών ανάμεσα στις οποίες και οι επιχειρήσεις του Νερού, στην Αθήνα και τη Θεσσαλονίκη:\n«Ο ΣΥΡΙΖΑ, ενώ μιλάει για αριστερή πολιτική, κάνει την πιο σκληρή δεξιά πολιτική, αυτή που αν την έκανε ο Σαμαράς ή ο Βενιζέλος θα είχαν ξεσηκωθεί και οι πέτρες. Έχει μετατραπεί ο Τσίπρας και το επιτελείο του, ο ΣΥΡΙΖΑ και η Κοινοβουλευτική του Ομάδα, σε όργανο των τεράστιων συμφερόντων αυτών των πολυεθνικών -όχι μόνο των τραπεζιτών όσον αφορά τα θέματα του χρέους ή της Ευρωπαϊκής Ένωσης όσον αφορά τη συνολική πολιτική, αλλά και των συγκεκριμένων συμφερόντων- κάτω από την ομπρέλα και τη γενική κατεύθυνση της Ευρωπαϊκής Ένωσης είναι όλη αυτή η πολιτική, και των λεγόμενων δανειστών –των τοκογλύφων λέω εγώ. Έχει μετατραπεί σε αυτό το όργανο, γι’ αυτό εκφράζεται με αυτή τη διγλωσσία. Θέλει να εμφανίσει ότι κάνει αριστερή πολιτική. Μάλιστα λέει για το νερό ότι θα το περάσει σε συνταγματική διάταξη. Συνταγματική διάταξη υπάρχει και για την εργασία των Ελλήνων, που πρέπει να έχουν όλοι εργασία και έχουμε 1,5 εκατ. ανέργους. Τέτοια αξία αυτή η διατύπωση του ΣΥΡΙΖΑ. Είναι μια επικίνδυνη πολιτική. Για το θέμα του νερού θα ξεσηκωθούν και οι πέτρες», απάντησε.\nΕπικαλούμενος την εμπειρία του από τον χώρο της Τοπικής Αυτοδιοίκησης, ανέφερε: «Σε πρωτεύουσες των χωρών της Ευρωπαϊκής Ένωσης, έχουμε μία στροφή, όπου οι ιδιωτικοποιήσεις της δεκαετίας του ’90, όσον αφορά στο νερό, την καθαριότητα, τα μέσα μαζικής μεταφοράς, το πράσινο, αμφισβητούνται και αρχίζει μία τάση ξανά να περνούν στο δημόσιο.»\nΕπιμένοντας ειδικότερα για το ζήτημα του νερού, είπε: «Επειδή θα αυξηθεί η τιμή του, επειδή θα παλιώσουν οι υποδομές –πουθενά οι ιδιώτες δεν κάνουν ανάπτυξη των υποδομών- επειδή είναι καίριο ζήτημα για τη ζωή, εμείς παλεύουμε να υπάρξει ένα αγωνιστικό μέτωπο όλων των δυνάμεων που αντιδρούν σ’ αυτή την ιδιωτικοποίηση κι εμείς θέτουμε το ζήτημα πιο συνολικά. Είμαστε σε μια κατάσταση όπου η κυβέρνηση του ΣΥΡΙΖΑ συναντά πια όχι απλώς τη διαμαρτυρία αλλά την οργή, την οργή που αποτύπωσε και η δημοσκόπηση στην ΑΥΓΗ.»\n-Για την πολυδιάσπαση της πέραν του ΣΥΡΙΖΑ αριστεράς και το αν υπάρχει δυνατότητα αυτή να καθίσει σε ένα τραπέζι και να οργανώσει μια κοινή εκλογική κάθοδο:\n«Πριν απ’ την εκλογική κάθοδο, προέχουν όχι μόνο οι προγραμματικές συγκλίσεις αλλά και η κοινή στάση –όχι μόνο στα χαρτιά και τις διακηρύξεις- σ’ αυτή την κοινωνική καταστροφή, αυτή τη γενοκτονία που ιδιαίτερα η νεολαία αντιμετωπίζει με την πολιτική του ΣΥΡΙΖΑ, της Ευρωπαϊκής Ένωσης και του κεφαλαίου, ελληνικού και ξένου.\nΛέγαμε για το νερό προηγουμένως. Έρχονται τα εργασιακά μ’ αυτή την ισοπέδωση που επιχειρείται –εκεί είναι και ο ρατσισμός στον νεανικό μισθό.\nΘα πρέπει όλες αυτές οι δυνάμεις, εμείς βάζουμε και το ΚΚΕ, και το ΠΑΜΕ μέσα, να συνεννοηθούν. Εμείς έχουμε απευθύνει σχετική πολιτική πρόταση ως ΑΝΤΑΡΣΥΑ πριν από τις εκλογές. Δεν πείθουμε τον κόσμο σήμερα ότι θα κάνουμε και εμείς ένα εκλογικό σχηματισμό και θα αλλάξουμε το συσχετισμό στη Βουλή, όταν έχει ζήσει στο πετσί του ότι ακόμα και η πιο ‘’αριστερή πλειοψηφία’’ κάνει δεξιά πολιτική. Όλο και λιγότερο περιμένει ο κόσμος τη λύση από το κοινοβούλιο. Η Ιστορία άλλωστε γράφεται με κοινωνικούς αγώνες.\nΤο πρώτο ζήτημα που προκύπτει για όλες αυτές τις δυνάμεις που αναφέρατε, είναι να συντονιστούν, πολιτικά καταρχήν, για να στηρίξουν ένα κοινό αγώνα που μπορεί να βάλει φραγμό.. Θα είναι ιστορικό γεγονός εάν καταφέρει το ΚΚΕ, με τις δυνάμεις του ΠΑΜΕ, εμείς, ως ΑΝΤΑΡΣΥΑ, η ΛΑΕ, και όλες οι άλλες δυνάμεις στο χώρο της αριστεράς να συντονίσουν τις δυνάμεις τους και να βάλουν φραγμό στην ιδιωτικοποίηση του νερού. Να βάλουν φραγμό στα εργασιακά.\nΝα πείσουμε τον κόσμο ότι είμαστε μια χρήσιμη αριστερά, ανατρέποντας τις αντεργατικές και αντιλαϊκές αυτές πολιτικές. Αυτό είναι το πρόκριμα. Άλλωστε, στο χαρακτήρα της αριστεράς, στο DNA της ιστορικά –ο ΣΥΡΙΖΑ πια δεν είναι αριστερά, είναι ένα είδος Δημοκρατικού Κόμματος του Ντ’ Αλέμα- είναι στη φιλοσοφία της να πράττει. Ο μαρξισμός είναι φιλοσοφία της πράξης. Να πράττει, να πείθει τους εργαζόμενους και πάνω εκεί να συγκροτεί και τα υποκείμενα και τις πολιτικές παρεμβάσεις.»\nΑναρτήθηκε από ΑΝΤΑΡΣΥΑ Βύρωνα - Παγκρατίου στις 3:21:00 μ.μ.


"Περίπατο" της Αταλάντα στο Μιλάνο\n23 January, 2021 - 23:55\n«Φωτιά» στην κορυφή του ιταλικού πρωταθλήματος έβαλε η Αταλάντα, καθώς νίκησε εύκολα (!) μέσα στο Μιλάνο την πρωτοπόρο της βαθμολογίας, Μίλαν με 3-0, για την 19η αγωνιστική στη Serie A.\nΗ ομάδα του Γκασπερίνι έδειξε τη δυναμική της, καθώς είχε εξαιρετική απόδοση μέσα στο «Σαν Σίρο» και δεν άφησε στους «ροσονέρι» τα περιθώρια να της αμφισβητήσουν της ανωτερότητα.\nΤη νίκη, όμως, της ομάδας από το Μπέργκαμο δεν μπόρεσε να εκμεταλλευτεί η Ιντερ, η οποία έμεινε στο 0-0 στο «Φρίουλι» κόντρα στην Ουντινέζε και έχασε τη μεγάλη ευκαιρία να «πιάσει» τη Μίλαν στην κορυφή της βαθμολογίας, μένοντας δύο βαθμούς πίσω, μετά τη σημερινή ισοπαλία.\nΝωρίτερα, η Ρόμα δυσκολεύτηκε, αλλά τελικά λύγισε την αντίσταση της μαχητικής Σπέτσια με 4-3 στη Ρώμη. Μεγάλος πρωταγωνιστής για τους «Ρωμαίους» ήταν ο Ισπανός φορ, Μπόρχα Μαγιοράλ, ο οποίος πέτυχε δύο γκολ.\nΗ Σπέτσια με γκολ του πρώην άσου της ΑΕΚ, Ντάνι Βέρντε, στο 90ο λεπτό ισοφάρισε σε 3-3, αλλά στο δεύτερο λεπτό των καθυστερήσεων ο Πελεγκρίνι χάρισε τη νίκη στους «τζιαλορόσι». Συνοπτικά τ' αποτελέσματα, οι σκόρερ και η βαθμολογία:\n(31΄ Βιόλα, 49΄ Λαπαντούλα - 51΄,90΄+3 Ζάζα)\n(17', 53' Μαγιοράλ, 53' Κάρσντορπ, 90'+ Πελεγκρίνι-24' Πίκολι, 59' Φαρίας, 90' Βέρντε)\n(26' Ρομέρο, 53' πεν. Ιλισιτς, 77' Ζαπάτα)\nΜίλαν 43 -19αγ.\nΊντερ 41 -19αγ.\nΡόμα 37 -19αγ.\nΑταλάντα 36 -19αγ.\nΝάπολι 34 -17αγ.\nΓιουβέντους 33 -17αγ.\nΜπενεβέντο 22 -19αγ.\nΣπέτσια 18 -19αγ.\nΟυντινέζε 18 -19αγ.\nΤορίνο 14 -19αγ.\n21.02.21 Ιταλία Πήρε το τρίποντο και μπήκε τετράδα


Ο νεολιθικός πολιτισμός της Κρήτης ξεκινά 11.000 χρόνια πριν από σήμερα… – του W. Durant | ONLINE-PRESS\nΑρχική Πολιτισμός Ο νεολιθικός πολιτισμός της Κρήτης ξεκινά 11.000 χρόνια πριν από σήμερα... -...\nο αγαλματίδιο της "Προσευχόμενης" Μινωίτισσας Κρητικιάς, έργο τέχνης του 16ου αι. π.Χ., που βρίσκεται στο Μουσείο του Βερολίνου!!! Γιατί και με ποια νομιμότητα κατοχής;;;\nΓράφει ο W. Durant, ενώ στις παρακάτω σειρές δεν τολμά να είναι τόσο ανατρεπτικός, και ακολουθεί την πεπατημένη…Το “επισήμως” παραδεκτό σήμερα είναι ότι ο νεολιθικός πολιτισμός της Κρήτης ξεκίνησε πριν… 9.000 χρόνια! (βλ. ΕΔΩ).\nΝα σου κλέβουν… τουλάχιστον… 2.000 χρόνια πολιτισμού είναι αμαρτία και αδικία…Υπάρχουν κράτη και λαοί επί Γης, που… 2.000 χρόνια δεν είναι ΟΛΗ κι ΟΛΗ η Ιστορία τους!!!\nΣημειώνω πως η ανθρώπινη παρουσία στην Κρήτη είναι…5.700.000 χρόνων!!!\nΕνώ έχουν βρεθεί και εργαλεία ανθρώπου 700.000 χρόνων!!!\n“Δεν υπάρχει τίποτε στον ελληνικό πολιτισμό,που να μη φωτίζει τον δικό μας πολιτισμό!”\nΠΗΓΗ: W. DURANT“ΠΑΓΚΟΣΜΙΟΣ ΙΣΤΟΡΙΑ ΤΟΥ ΠΟΛΙΤΙΣΜΟΥ”,τ. β΄, “Η ΚΛΑΣΣΙΚΗ ΜΑΣ ΚΛΗΡΟΝΟΜΙΑ – ΕΛΛΑΣ”.\nΠροηγούμενο άρθροMε Μαρινέλλα δεν «κυβέρνησε» κανείς\nΕπόμενο άρθροΠόσο ακριβά είναι τα ελληνικά σούπερ μάρκετ;


24+25/07/2021 Το Σαββατοκύριακο της Πανσελήνου που θα ενώσει καρδιές και συναισθήματα - 365days.gr\nΤο Σαββάτο θα λάβει χώρα η ερωτική πανσέληνος του Ιουλίου, όπου και θα δώσει τις πρακτικές αφορμές σε παλιούς και νέους συντρόφους – γνώριμους να έρθουν πιο κοντά σε λύσεις και εξελίξεις.\nΑποκαλύψεις θετικές έχει το επόμενο 2ήμερο για την ερωτική σας ζωή, σε όποια φάση και να είστε τώρα. Πιθανόν και κάτι να σας τραβήξει την προσοχή.\nΗ μνήμη σας, δεν σας αφήνει να ηρεμήσετε, από κάποια πρόσφατη σας γνωριμία – αισθηματική υπόθεση. Μέσα σε αυτό το Σαββατοκύριακο, ίσως και να έχετε νεότερα.\nΤώρα, με την αλλαγή του ζωδίου σε Λέοντα, εσείς θα βρεθείτε πάνω και μέσα σε σοβαρά διλήμματα που θα σας κάνουν να πάρετε οριστικές αποφάσεις ζωής.\nΑν κάνετε λίγη υπομονή, το μόνο σίγουρο είναι ότι θα έχετε σημαντικές ειδήσεις πάνω σε κάποια επαγγελματικά – οικογενειακά σας ζητήματα. Οι έρωτες έρχονται από Αύγουστο.\nΕίχατε κάποιες συζητήσεις με ένα ιδιαίτερο άτομο, που όμως τώρα δεν δηλώνει παρόν. Υπάρχουν πολλά πράματα για αυτό που δεν τα ξέρετε, και θα τα μάθετε από τρίτους.\nΟι βοήθεια και οι συμβουλές που δίνετε σε κάποιον φίλο – συνεργάτη – γνώριμο σας, τον έχουν κάνει να σκέφτεται περισσότερο την παρουσία σας… ρομαντικά.\nΜε τόσες θετικές αλλαγές στον αστρολογικό θόλο, εσείς θα καταφέρετε, να έρθετε περισσότερο κοντά μέσα από επικοινωνίες με τον άνθρωπο που έχετε ερωτευτεί.\nΕίστε μέσα σε μια μόνιμη ανασφάλεια και αμφισβήτηση, αυτών που σας λέει το άτομο που έχετε δεσμό. Πιθανόν και να πρέπει να σκεφτείτε τι ζητάτε στο τώρα.\nΟι καθυστερήσεις και οι αγκυλώσεις που τρέχουν μέσα στην ζωή του αγαπημένου σας, σας κάνουν να θέλετε να μιλήσετε και να θέσετε τα απόλυτα σας όρια.\nΕίστε σε μια αναμονή, για κάποιες απαντήσεις από τον σύντροφο σας. Έρχονται λοιπόν από το τέλος του μήνα, και σας ενώνουν μόνιμα σαν ζευγάρι.\nΕίστε μόνοι σας ερωτικά…και αυτό σας έχει βάλει σε κάποιες υπόγειες σκέψεις, για να ψάξετε επικοινωνίες και διπλωματικές προσεγγίσεις με το παρελθόν.\nΕσείς που είστε για τους δικούς σας λόγους, μπερδεμένοι μέσα σε καταστάσεις που είναι αδιέξοδες, έχει έρθει η ώρα για να τολμήσετε την αλλαγή.\nPrevious PostΖώδια – Ημερήσιες Αστρολογικές προβλέψεις Παρασκευή 23/07/2021\nNext PostΧαρτομαντεία KISMET – Επανανενώσεις ζευγαριών και νέοι έρωτες\n28/05 Ερμής στον Καρκίνο – Σκέψεις και πράξεις ευθυγραμμίζονται!\nΚέλτικοι Ρούνοι – Αλλαγές σε σχέσεις και συνεργασίες\n10+11/07/2021 Ένα Σαββατοκύριακο που θα συμφιλιώσει τους συντρόφους\n21+22/08/2021 Το Σαββατοκύριακο των απρόσμενων επικοινωνιών και συναντήσεων


Τι ξέρουμε για το νέο album της Madonna\nΠολλές φήμες, λίγες οι «καλές» πληροφορίες που ανταποκρίνονται στην πραγματικότητα. Ας ξεκινήσουμε λοιπόν\nTo iTunes έχει επιβεβαιώσει πως προετοιμάζεται για μια ακόμα κυκλοφορία «έκπληξη, όπως αυτή του πιο πιο πρόσφατου album της Beyonce, που κυκλοφόρησε ξαφνικά. Οι πρώτοι «ύποπτοι» είναι ο Kanye West (που έχει ομολογήσει ότι θέλει να φέρει «ξαφνικά» τα νέα του τραγούδια στην αγορά) και η Madonna….\nΜουσικά, υπάρχουν στοιχεία που δείχνουν ότι η Madonna ετοιμάζει ένα δίσκο που θα επαναπροσδιορίσει τα όρια της electronic dance music, το μουσικό trend της εποχής δηλαδή. Ξέρουμε πως σε ένα τραγούδι υπάρχει χορωδία, στα πρότυπα του “Like A Prayer”. Επίσης η λίστα των παραγωγών που συνεργάζονται με την Madge δείχνουν EDM μουσικούς προσανατολισμούς…Κάτι παραπάνω; Όχι ακόμα.\nDiplo: “Τρέλα η Madonna!”\n“That shit is cray” είπε ο παραγωγός Diplo και μάλλον κάτι παραπάνω θα ξέρει. Η Madonna του ζήτησε να βγάλει τον πιο τρελό δημιουργικό εαυτό του και εκείνος της χάρισε κομμάτια με τίτλους όπως “Bitch, I`m Madonna…”. Καταλαβαίνεις τι έχει να γίνει..\nO “Messiah” έρχεται...\nΣίγουρα ένα από τα νέα της τραγούδια λέγεται “Messiah”. Κοίτα στίχους :\nI am the promise that you cannot keep / Reap what you sow / Find what you seek / I am the sorceress / Down in the deep / I am the Earth / Under your feet.” "Στόμα ανοικτό. Oh myyy GOD"\nΟι παραγωγοί που αναφέραμε παραπάνω είναι κάτι σαν την dream team των μαέστρων της pop. Ο Symbolic One (Kanye West), o Ariel Rechtsaid (παραγωγός των Usher, Kylie Minogue, HAIM, Sky Ferreira) , ο Avicii και ο Diplo είναι σίγουρα μέσα στο album ενώ υπάρχει και μια super φήμη (κλαίμε από χαρά) για συμμετοχή του Giorgio Moroder. Κραταμε μια επιφύλαξη για το τελευταίο, γιατί την τελευταία δεκαετία η Madge δουλεύει περισσότερο με νέους συνθέτες.\nWrecking Ball Part 2?\nΤην λένε MoZella και το όνομα της μάλλον δεν σου λέει και πολλά. Είναι μια νεαρή συνθέτρια που έγραψε το (VMA nominated) “Wrecking Ball”, της Miley Cyrus. Πήρε ήδη μεταγραφή στην συνθετική ομάδα της Madonna. Μαζί της και οι Toby Gad (έγραψε το “If I Were A Boy της Beyonce), Martin Kierszenbaum ( ο άνθρωπος που «δημιούργησε» τις Lady Gaga-Natalia Kills). Φαντάσου τι μπορεί να πετύχει αυτή η ομάδα…\nΤα δυο κορίτσια είναι «σφίγγες» όταν καλούνται να μιλήσουν για το ενδεχόμενο συνεργασίας τους. Αλλά ξέρουμε πως είναι πολύ καλές φίλες, το MTV τις έχει φέρει ακόμα πιο κοντά, και όλα τα ενδεχόμενα είναι ανοικτά…


Φτιάξτε τη δική σας κάρτα για να πείτε το πιο σημαντικό "ευχαριστώ" | InfoKids\nReturn to Content Αρχική › Νέα › Φτιάξτε τη δική σας κάρτα για να πείτε το πιο σημαντικό "ευχαριστώ" Φτιάξτε τη δική σας κάρτα για να πείτε το πιο σημαντικό "ευχαριστώ" Γιατί για κάθε δικό σας “ευχαριστώ” το Soupline στηρίζει τα Παιδικά Χωριά SOS. Κι εσείς νιώθετε μέσα σας πόσο τεράστιο μπορεί να είναι το εκτόπισμα της αγάπης στην ψυχή σας.\nΜπορεί, λοιπόν, μια τόσο μικρή λέξη όπως το “ευχαριστώ” να κάνει τη διαφορά στη ζωή μας; Και όμως μπορεί, υποστηρίζουν Αμερικανοί ερευνητές σε πρόσφατο δημοσίευμα της Wall Street Journal. Χαρίζοντας ένα “ευχαριστώ” βελτιώνουμε τη διάθεση όχι μόνο εκείνου που το λαμβάνει αλλά και τη δική μας, καθώς με το να εκφράζουμε τα συναισθήματά μας νιώθουμε καλύτερα. Άλλωστε ένα “ευχαριστώ” κάνει τις διαπροσωπικές μας σχέσεις πιο δυνατές και συνεπώς τη ζωή μας πιο όμορφη.\nΚι όμως, τώρα την αφορμή μπορούμε να τη βρούμε στα πρόσωπα των παιδιών των Χωριών SOS! Γιατί τώρα, χαρίζοντας ένα “ευχαριστώ” σε εκείνους που αγαπάτε το Soupline χαρίζει 0,50 ευρώ στα Παιδικά Χωριά SOS Ελλάδος.\nΗ διαδικασία είναι απλή: επισκεφθείτε το site www.efxaristo.gr, δημιουργήστε τη δική σας ευχαριστήρια κάρτα και στείλτε τη στα σημαντικά πρόσωπα της ζωής σας. Όσες περισσότερες ευχαριστήριες κάρτες συγκεντρωθούν τόσο περισσότερα χαμόγελα για τα παιδιά στα Παιδικά Χωριά SOS.\nΓι’ αυτό μη χάνετε χρόνο στείλτε και εσείς το δικό σας “ευχαριστώ” στους αγαπημένους σας και χαρίστε την αγάπη σας στα Παιδικά Χωριά SOS!\nΠαιδικά Χωριά SOSΦιλανθρωπία Σοφία Κωστάρα Τετάρτη, 27 Απρίλιος, 2011 στην κατηγορία\nΤα Παιδικά Χωριά SOS αναζητούν άνδρα παιδαγωγό για την Κρήτη «Μασάμε για καλό!» και στηρίζουμε τα Παιδικά Χωριά SOS Ελλάδος Αγοράστε συλλεκτικά θερμός από τα Starbucks και γεμίστε χρώμα μια παιδική καρδιά! Το Υπουργείο Παιδείας συνεργάζεται με τις ΜΚΟ για να καθίσουν στα θρανία τα προσφυγόπουλα Αυτές είναι οι κορυφαίες ΜΚΟ της Ελλάδας για το 2016! Ταξιδεύουμε με τις μουσικές του Μίμη Πλέσσα και ενισχύουμε τα Παιδικά Χωριά SOS στο Άλσος Περιστερίου (6/7) ← Προηγούμενο ΆρθροΑφήστε τα παιδιά σας να λάμψουν με τη μέθοδο μάθησης Kumon Επόμενο Άρθρο →Ας βοηθήσουμε με 3€ το Ελληνικό Παιδικό Χωριό στο Φίλυρo Χρησιμοποιήστε τον


10η Έκθεση - Δελτίο τύπου - Παγκρήτια Έκθεση\nΔελτίο Τύπου 17/11/2017 - Αθήνα 2018\nΑπόλυτα επιτυχημένη η 8η Έκθεση Τοπικών Προϊόντων & Υπηρεσιών «ΚΡΗΤΗ: Η Μεγάλη Συνάντηση - Τοπικές γεύσεις Ελλάδας» που πραγματοποιήθηκε από 28 Οκτωβρίου έως και 5 Νοεμβρίου 2017 στη Θεσσαλονίκη.\nΠερισσότεροι από 50.000 πολίτες επισκέφτηκαν τη φετινή 8η Έκθεση Τοπικών Προϊόντων & Υπηρεσιών «ΚΡΗΤΗ: Η Μεγάλη Συνάντηση - Τοπικές γεύσεις Ελλάδας» που πραγματοποιήθηκε από 28 Οκτωβρίου έως και 5 Νοεμβρίου 2017 στο Περίπτερο 12, στους χώρους της Διεθνούς Έκθεσης Θεσσαλονίκης.\nΤον παλμό έδωσαν τα φημισμένα κρητικά προϊόντα, ενώ εκθέτες από κάθε γωνιά της κρητικής γης παρουσίασαν και προμήθευσαν το κοινό της Θεσσαλονίκης με τα περιζήτητα αγαθά. Παράλληλα, παραγωγοί από Κατερίνη, Τρίκαλα, Καλάβρυτα, Κομοτηνή, Λάρισα, Βοιωτία, Θεσσαλονίκη, Νίσυρο, Μεσσηνία, Ημαθία, Αττική, Λήμνο, Καστοριά, Καβάλα και Κιλκίς συμμετείχαν σ’ αυτήν τη μεγάλη διοργάνωση και συμπλήρωναν με τα προϊόντα τους την πλούσια γκάμα της διατροφικής αλυσίδας. Παράλληλα, οι επισκέπτες παρακολούθησαν ένα πλήθος μουσικοχορευτικών και γαστρονομικών εκδηλώσεων.\nΕνδεικτικό της άρτιας οργάνωσης είναι το πλήθος των συντελεστών που είχαν μετατρέψει το εκθεσιακό αυτό γεγονός σε μια μεγάλη γιορτή μουσικής, χορού και πολιτισμού. Χίλιοι διακόσιοι χορευτές, πενήντα οχτώ πολιτιστικά σωματεία, δεκάδες σεφ και εκατοντάδες καλλιτέχνες παρουσίασαν τις πολιτιστικές παραδόσεις των ιδιαίτερων περιοχών της χώρας.\nΟι επισκέπτες είχαν την ευκαιρία να γευτούν και να προμηθευτούν εξαιρετικά προϊόντα υψηλής διατροφικής ποιότητας κατευθείαν από τους παραγωγούς. Λάδι, προϊόντα ελιάς, τυροκομικά προϊόντα, παξιμάδια, αρτοσκευάσματα, μέλι, βότανα, γλυκά, καραμελωμένοι καρποί, ζυμαρικά, ρακί, κρασί, κάστανα, γεμιστά σύκα, τοματοειδή, προϊόντα σαλιγκαριού, σοκολατοειδή, καλλυντικά, αιθέρια έλαια, σαπούνια, αρώματα και αλόηείναι μερικά από τα προϊόντα που παρουσίαζαν εκθέτες από κάθε γωνιά της Ελλάδος.\nΕκατοντάδες ήταν και οι εμπορικοί επισκέπτες, χονδρέμποροι, εκπρόσωποι εταιριών που προχώρησαν στην σύναψη συνεργασιών, έτσι ώστε τα προϊόντα των εκθετών να τοποθετηθούν σε περισσότερα σημεία πώλησης στην Θεσσαλονίκη και στη Βόρεια Ελλάδα γενικότερα.\nΤα εγκαίνια πραγματοποιήθηκαν με κάθε επισημότητα από τον Αντιπεριφερειάρχη Κρήτης κ. Μανώλη Χνάρη,τον διοργανωτή της έκθεσης κ. Νεκτάριο Σερμάκη, την εκπρόσωπο της περιφέρειας Κεντρικής Μακεδονίας, Περιφερειακή Σύμβουλο κ. Κατερίνα Ζωγράφου, τον περιφερειακό σύμβουλο Κρήτης κ. Γιάννη Δεικτάκη και τον Δήμαρχο Ευόσμου-Κορδελιού κ. Πέτρο Σούλα. Στα εγκαίνια παρευρέθηκαν επίσης, ο Προϊστάμενος Αγροτικής Οικονομίας Περιφέρειας Ανατολικής Μακεδονίας - Θράκης κ. Γιάννης Αμαξόπουλος και η Πρόξενος Αυστρίας στη Θεσσαλονίκη κ. Έβελιν Παπαδοπούλου.\nΤην έκθεση κατά τις ημέρες λειτουργίας της επισκέφθηκε ο αναπληρωτής Υπουργός Αγροτικής Ανάπτυξης κ. Μάρκος Μπόλαρης, ο Αντιπεριφερειάρχης Ανατολικής Μακεδονίας κ. Νικόλαος Ευφραιμίδης, ο γενικός διευθυντής της ΔΕΘ-HELEXPO κ. Κυριάκος Ποζρικίδης, ο αναπληρωτής γενικός διευθυντής της ΔΕΘ-HELEXPO κ. Αλέξης Τσαξιρλής και εκπρόσωπος της Υπουργού Εσωτερικών (πρώην Υπουργείου Μακεδονίας Θράκης) κας Μαρίας Κόλλια Τσαρουχά.\nΑξίζει να σημειωθεί ότι δεκάδες μέσα μαζικής ενημέρωσης, τηλεοράσεις, ραδιόφωνα, site και εφημερίδες έκαναν εκτενείς αναφορές και ζωντανές συνδέσεις από το χώρο της Έκθεσης, παρουσιάζοντας με αυτό τον τρόπο την καλύτερη δυνατή εικόνα για την Κρήτη και για τις συμμετέχουσες περιοχές.\nΗ έκθεση αυτή έχει αγκαλιαστεί από το κοινό της Θεσσαλονίκης, ενώ μετά από δική του προτροπή, θα πραγματοποιηθεί ξανά στις 28 Απριλίου έως 6 Μαΐου 2018.\nΕπόμενος σταθμός, η νέα διοργάνωση στην Αθήνα, που θα πραγματοποιηθεί τον Ιούνιου του 2018.\nΚατεβάστε το δελτίο τύπου σε αρχείο Word


Σήμερα η κηδεία του 47χρονου Αθ. Παπακωνσταντίνου - ILARISSA.GR\nΑρχική Νέα Λάρισα Σήμερα η κηδεία του 47χρονου Αθ. Παπακωνσταντίνου\nΣήμερα η κηδεία του 47χρονου Αθ. Παπακωνσταντίνου\n5 Δεκεμβρίου 2020: 09:47\nΚηδεύεται σήμερα ο Αθανάσιος Παπακωνσταντίνου που έφυγε από τη ζωή σε ηλικία 47 ετών.\nΗ εξόδιος ακολουθία θα τελεστεί στην εκκλησία της Αγίας Παρασκευής στη Σκόμπα (Λεύκη) Ελασσόνας σήμερα Σάββατο 5 Δεκεμβρίου στις 11 π.μ. σε στενό οικογενειακό κύκλο.\nΠροηγούμενο άρθροΠως ήταν οι φυλακές της Λάρισας το 1912; ΦΩΤΟ\nΕπόμενο άρθροΧρύσα Πλαβού-Μπαλατσούκα: Η Τρικαλινή πριγκίπισσα των αιθέρων


Alex Tischer: Βιογραφικό Σημείωμα και Πλατφόρμα – Εκλογές του OTW\nAlex Tischer, DrMedVet: εργάζεται ως κτηνίατρος στα επείγοντα περιστατικά, επί του παρόντος στο Ηνωμένο Βασίλειο. Συμμετέχει σε fandom ήδη πριν από τη νέα χιλιετία και έχει περάσει από περισσότερα fandom από όσα μπορούμε να απαριθμήσουμε εδώ. Είναι μέλος του OTW (Οργανισμός Μετασχηματιστικών Έργων) από την ίδρυσή του και εργάζεται εθελοντικά σε αυτό για το ίδιο διάστημα. Εκτός από τα fandom διαφόρων μέσων διακέδασης με κάποιο τρόπο βρέθηκε και στον παράξενο και υπέροχο κόσμο των αθλημάτων – τα οποία είναι ιδιαίτερα εξειδικευμένες ομάδες που μοιάζουν τα fandom με απρόσμενους τρόπους. Όταν δεν ασχολείται με άρρωστα κατοικίδια, θα βρείτε την Alex στο πεδίο εκγύμνασης με εμπόδια, να κάνει αναρρίχηση ή ορεινό τρέξιμο σχεδόν όσο συχνά καταναλώνει διάφορα είδη μέσων διασκέδασης.\nΌταν η θητεία μου ως μέλος του Διοικητικού Συμβουλίου τελείωσε το 2017, σκέφτηκα να περιμένω μερικά χρόνια προτού ξαναθέσω υποψηφιότητα. Τρία χρόνια πιστεύω είναι ένα καλό διάλειμμα.\nΕίμαι στο OTW εδώ και 12 χρόνια, έχω εργαστεί σε πολλές επιτροπές και παρά το βελτιωμένο περιβάλλον τα τελευταία χρόνια, το οποίο είναι αξιοσημείωτο, πιστεύω πως μπορούμε να τα πάμε ακόμα καλύτερα. Νομίζω ότι δεν έχω εξαντλήσει ακόμα τις ικανότητές μου να βοηθήσω να ανοίξει ο δρόμος προς αυτό το καλύτερο OTW.\nΑνά τα χρόνια, έχω υπάρξει ενεργό μέλος σε αρκετούς οργανισμούς και επιτροπές. Εκεί, κατείχα διάφορες θέσεις, από ταμίας της Ένωσης Φοιτητών, σε μέλος των επιτροπών Διαδικτύου, Υγείας και Ασφάλειας των επαγγελματικών μου οργανισμών.\nΌλες αυτές οι εμπειρίες μου έμαθαν πολλά για τη διαχείριση ανθρώπινου δυναμικού — θυμάμαι τις μέρες που οργάνωνα τις βάρδιες πάνω από 40 κλινικών μεταπτυχιακών και ειδικευόμενων. Μου έμαθαν επίσης πώς να προσεγγίζω μια δουλειά με διαφορετικούς τρόπους και πώς να βρίσκω δημιουργικές λύσεις στα προβλήματα.\nΜέσα στο OTW, έχω υπάρξει μέλος του προσωπικού σε πολλές επιτροπές, καθώς και πρόεδρος επιτροπής και έχω επίσης ολοκληρώσει μια θητεία στο Διοικητικό Συμβούλιο στο παρελθόν.\nΓνωρίζω τις καθημερινές προκλήσεις που πρέπει να αντιμετωπίσουμε και πώς να ξεπεράσουμε κάποιες από αυτές.\nΜαζί μου θα φέρω τη γνώση του πώς τα πράγματα συνδέονται μεταξύ τους μέσα στο OTW και ευελπιστώ να βοηθήσω να καλλιεργηθεί ένα καλό εργασιακό περιβάλλον μέσα στον οργανισμό.\nΘα ήθελα να συνεχίσω να εργάζομαι για την υποστήριξη της διαφάνειας και της συνεργασίας εντός του οργανισμού που ξεκινήσαμε να εδραιώνουμε από τον κύκλο εργασιών του Διοικητικού Συμβουλίου το 2015 και να διασφαλίσω ότι διαθέτουμε το δομικό πλαίσιο για να προσφέρουμε στους χρήστες μας αυτό που πραγματικά αξίζουν: έναν καλοκουρδισμένο οργανισμό ο οποίος μπορεί να εστιάσει όλη του την ενέργεια στη βελτίωση των προγραμμάτων του αντί να αναλώνεται σε εσωτερικούς τσακωμούς.\nΕυρύτερα, θα ήθελα να βελτιώσω το δομικό πλαίσιο παροχής υποστήριξης στα βασικά προγράμματα για τα οποία ιδρύθηκε το OTW — όπως το Archive of Our Own – AO3 (Το Αρχείο Μας), το Fanlore, το Transformative Works and Cultures – TWC (Μετασχηματιστικά Έργα και Κουλτούρες) και το Legal Advocacy (Νομική Υποστήριξη) — ακόμα περισσότερο απ’ όσο είχε ήδη βελτιωθεί.\nΟυσιαστικά, θέλω να ασχοληθώ με βαρετά αλλά αναγκαία παρασκηνιακά πράγματα ώστε να βοηθήσω τον οργανισμό ευρύτερα να λειτουργεί ομαλά και να διευκολύνω τα προγράμματα να εστιάσουν στους τομείς στους οποίους εξειδικεύονται.\nΈχω δραστηριοποιηθεί σε αρκετές επιτροπές ανά τα χρόνια μου στο OTW και έχω συνηθίσει να συνδιαλέγομαι με όσο περισσότερες από αυτές είναι δυνατόν ώστε να γίνει η εκάστοτε δουλειά. Μόνο στη Μεταφραστική Επιτροπή έχουμε συνεργαστεί με σχεδόν όλες τις επιτροπές προκειμένου να τους παρέχουμε κάποια μετάφραση που χρειάζονταν. Η ξεκάθαρη επικοινωνία, η όσο το δυνατόν γρηγορότερη απάντηση στα μηνύματα ηλεκτρονικής αλληλογραφίας (email) και γενικά το να παραμένεις ανοιχτός σε όλα τα ενδεχόμενα είναι το πιο σημαντικό πράγμα.\nΟι επιτροπές συνήθως έχουν επίγνωση των δυνατών και αδύνατων σημείων τους, έχω παρατηρήσει, και είναι πιστεύω σημαντικό να μην προσπαθούμε να επιβάλλουμε προτεραιότητες εκ των άνω, αλλά να εξασφαλίζουμε ότι η συνεργασία και η υποστήριξη που προσφέρουμε είναι επιθυμητή και αναγκαία.\nΓενικά είμαι αρκετά αποτελεσματική και καλή στη διαχείριση του χρόνου. Το να κρατήσω την τρέχουσα δουλειά μου στις επιτροπές ενώ εργάζομαι στο Διοικητικό Συμβούλιο δεν υπήρξε μεγάλο πρόβλημα την προηγούμενη φορά και πιστεύω πως το σημερινό Διοικητικό Συμβούλιο είναι σε καλύτερη κατάσταση απ’ ό,τι ήταν το 2015.\nΕάν κρινόταν αναγκαίο, θα ερχόμουν σε κάποιο διακανονισμό με τα άλλα μέλη των επιτροπών μου.


Βίντεο: Ευγενία Γεωργαντά ΕΠΒΕ 2017\n«Η Σημασία της Αυθεντικότητας και της ‘Παρουσίας’\nτου Θεραπευτή για τη Θεραπευτική Σχέση»\nΈνας σύγχρονος διεπιστημονικός διάλογος για τη σημασία των θεραπευτικών συνθηκών της Προσωποκεντρικής και Βιωματικής Προσέγγισης.\nΗ υπαρξιακή προσέγγιση στην ψυχοθεραπεία και την συμβουλευτική είναι κυρίως μια φιλοσοφική θεωρία που δεν βασίζεται σε τεχνικές αλλά δίνει μεγάλη έμφαση στη στάση του θεραπευτή. Η στάση αυτή αναφέρεται τόσο στην αυθεντικότητα όσο και στην «παρουσία» του. Οι δυο αυτές έννοιες αποτελούν τους βασικότερους πυλώνες στους οποίους χτίζεται η θεραπευτική σχέση. Η σχέση είναι ο βασικός «θεραπευτικός παράγοντας» και συν-δημιουργείται σταδιακά μέσα στο πλαίσιο ασφάλειας και ισοτιμίας που δημιουργεί ο θεραπευτής. Ο κώδικας δεοντολογίας είναι αρωγός στην προσπάθεια αυτή. Στην εισήγηση αυτή θα αναφερθούμε σε όλες αυτές τις παραμέτρους που παίζουν πρωταρχικό ρόλο για την δημιουργία της θεραπευτικής συμμαχίας.\nΗ Ευγενία Γεωργαντά, Psy.D. , ECP., από το 1987 ζει και εργάζεται στην Ελλάδα ως ψυχοθεραπεύτρια. Είναι ιδρυτικό μέλος του «γίγνεσθαι», της Ελληνικής Εταιρείας Υπαρξιακής Ψυχολογίας, όπου είναι εκπαιδεύτρια και επόπτρια. Έχει διδάξει ψυχολογία σε προπτυχιακούς και μεταπτυχιακούς φοιτητές. Άρθρα και ομιλίες της έχουν εκδοθεί σε περιοδικά στην Ελλάδα και το εξωτερικό καθώς και τρία βιβλία και δυο λευκώματα. Είναι μέλος της ΕΛΨΕ του ΣΕΨ, της ΕΕΣ καθώς και του Ευρωπαϊκού Συλλόγου Ψυχοθεραπευτών (ΕΑΡ) και της Αμερικάνικης Ένωσης Ψυχολόγων (ΑΡΑ) και του παραρτήματος της Ανθρωπιστικής Ψυχολογίας (Div. 32).\nΒίντεο: Ρίτα Βεντούρα, ΕΠΒΕ 2017\nΗ παρουσίαση αυτή πραγματεύεται την αλλαγή στον τρόπο σκέψεως στο χώρο της ψυχοθεραπείας και όχι μόνο\nΔιεπιστημονικά δεδομένα υποδεικνύουν ότι και η θεωρία και η έρευνα άλλαξαν την εστία του ενδιαφέροντός τους από την πιο συνειδητή γνωστική λειτουργία της αριστερής πλευράς του εγκεφάλου στην πιο υποσυνείδητη συναισθηματική δεξιά πλευρά. Η Κλινική και Αναπτυξιακή Ψυχολογία δίνει έμφαση στον ρόλο του συναισθήματος στην ανάπτυξη του βρέφους και στη θεραπευτική του αξία στην ψυχοθεραπεία. Ανοίγει το μαύρο κουτί: μεταστροφή λοιπόν από τις πιο γνωστικές στις πιο ενσυναισθητικές θεραπείες. Όλο και περισσότεροι ερευνητές ψυχοθεραπευτές διαφόρων προσεγγίσεων ενώνουν τις φωνές τους για την δύναμη του συναισθήματος και ιδιαίτερα για την δύναμη της ενσυναίσθησης. Θα αναφερθώ λοιπόν σε μερικούς από αυτούς όπως τον Allan Schore, την Sue Johnson, την Diana Fosha κ.α. σημειώνοντας πώς οι θεωρίες τους, βασισμένες πλέον σε διεπιστημονικά ερευνητικά δεδομένα, αναδεικνύουν και επιβεβαιώνουν την κομψή θεωρία θεραπείας και τις 6 σημαντικές και απαραίτητες συνθήκες του C. Rogers.


Παρασκήνια: Συγκλονίζει ο αδερφός του Στάθη Ψάλτη: «Ο Στάθης είχε ξαναπεθάνει»\nΣυγκλονίζει ο αδερφός του Στάθη Ψάλτη: «Ο Στάθης είχε ξαναπεθάνει»\nΟ αδερφός του Στάθη Ψάλτη, Γιάννης Ρώτας, παραχώρησε μια αποκαλυπτική συνέντευξη...\nένα μήνα μετά το θάνατο του αγαπημένου ηθοποιού.\nΟ ίδιος συγκλόνισε με την αποκάλυψη πως στο παρελθόν ο Στάθης Ψάλτης είχε «πεθάνει» ξανά και επανήλθε στη ζωή.\nΟ Γιάννης Ρώτας ανέφερε χαρακτηριστικά στην εφημερίδα Espresso: «Ο Στάθης ήταν 2 ετών και εγώ 8 όταν στον Πύργο της Ηλείας, όπου ζούσαμε με τους γονείς μας, εκείνος ξαφνικά «πέθανε».. Ή τουλάχιστον τον νομίζαμε πεθαμένο. Γρήγορα τον βάφτισαν στο σπίτι κάποιοι συγγενείς μας και αμέσως μετά .. ξαναγύρισε στη ζωή. Ήταν σαν θαύμα. Όλα ξαφνικά τα έκανε ο Στάθης, όπως και τώρα.\nΌταν έμαθα ότι ο Στάθης έχει καρκίνο, έχασα ξαφνικά τον βηματισμό μου και άρχισα να κινούμαι με το μπαστουνάκι. Το σοκ ήταν τέτοιο που δεν μπορούσα να πάρω τα πόδια μου... Εκεί ήμουν και ανήμερα το Πάσχα που μου ζήτησε το απόγευμα να του τρίψω τα πόδια του, αλλά και να του λυγίζω τα γόνατα…\nΤο βράδυ μετά τις 22.00 με πήρε η ανιψιά μου για να μου πει ότι τον βάλανε στην Εντατική. Ακόμα και τις τελευταίες στιγμές, το μυαλό του ήταν καθαρό και πάντα με το δικό του χιούμορ μας πείραζε».


Μια Ζωή: Άγριο ξύλο! Καρέ καρέ οι σκληρές σκηνές! – 24ωρο\nΣκηνές βίας στη Τουρκική σειρά «Μια Ζωή».\nΗ Μπαχάρ και ο Σαρπ υπήρξαν ένα αγαπημένο ζευγάρι και αποφασισμένο να μην αφήσει κανέναν και τίποτα να καταστρέψει την ευτυχία του. Ωστόσο, υπολόγιζαν χωρίς τη Σιρίν, η οποία από την πρώτη στιγμή έβαλε στο στόχαστρο τον σύζυγο της ετεροθαλούς αδελφής της.\nΠαρά τη στενή πολιορκία που του ασκούσε, εκείνος ήταν ανένδοτος και μάλιστα το μοιραίο βράδυ που επέβαιναν στο φέρι μποτ της είχε αποκαλύψει: «Σιρίν, γνωρίζεις ότι είμαι με την αδελφή σου… Και είμαι ερωτευμένος μαζί της!». Εκείνη τη στιγμή, η Σιρίν δεν μπορούσε να αποδεχτεί την απόρριψη και άρχισε να φωνάζει: «Βοήθεια! Αυτός ο άνδρας με παρενοχλεί!», με μια ομάδα ανδρών να του επιτίθενται και να τον ρίχνουν στη θάλασσα.\nΕνώ η Μπαχάρ έχει βυθιστεί στο πένθος της και, παράλληλα, στην ανατροφή της Νισάν και του Ντορούκ επιδιώκοντας να μην τους λείψει τίποτα, η Σιρίν προσπαθεί να διαφυλάξει με όποιο τρόπο το μεγάλο μυστικά: την ευθύνη της για τον θάνατο του Σαρπ!\nΣιγά σιγά, όμως, άρχισε η αντίστροφη μέτρηση για την αποκάλυψη του και συγκεκριμένα όταν ύστερα από ένα σοβαρό ατύχημα της Σιρίν και της Χατιτζέ ο Ενβερ βρίσκει το κινητό του Σαρπ στο δωμάτιο της πρώτης.\nΕπειτα από πολλή σκέψη ο Ενβέρ παραδίδει το κινητό του Σαρπ στην Μπαχάρ, η οποία ανακαλύπτει διάφορα μηνύματα από μια άγνωστη γυναίκα και πιστεύει ότι την απατούσε. Οι δυο γυναίκες έρχονται αντιμέτωπες. Η φράση της Μπαχάρ «Ο Σαρπ ποτέ δεν σε αγάπησε», τρελαίνει τη Σιρίν, η οποία βρίσκει τη δύναμη και σπρώχνει την Μπαχάρ.\nΑρχίζει να την κλοτσάει με όλη της τη δύναμη, ενώ η Μπαχάρ φωνάζει, πλέον, από τον πόνο. Κάποια στιγμή, η Σιρίν τραβάει την μπλούζα της Μπαχάρ και βλέπει ένα μεγάλο σημάδι, αλλά δεν μπορεί να καταλάβει από τι προέρχεται και σταματά.\nΠαράλληλα, ένα ζευγάρι που τυχαίνει να βγαίνει από ένα σπίτι βλέπει τον καβγά και τρέχει προς το μέρος τους ενώ η Σιρίν το βάζει στα πόδια.\nΤην προκάλεσε στον αέρα της εκπομπής «Ελένη» να βγάλει τα τακούνια της και δεν «μάσησε», τα…\n«Πάρτε τη, πάρτε τη» φώναζε η Ελένη όταν είδε μία εικόνα από το παρελθόν της! Η…\nΕλένη Μενεγάκη: Το δημοσίευμα που διάβασε για εκείνη και η απάντησή της στον αέρα της εκπομπής\nΗ Ελένη Μενεγάκη δεν δίστασε να αναφερθεί σε δημοσίευμα που αναφερόταν στο πρόσωπό της στον αέρα…\nΜια αποκάλυψη που δεν περιμέναμε έγινε σήμερα στην εκπομπή «Στη φωλιά των Κούκου» Το πρώην μοντέλο,…


ΑΚΤΙΝΕΣ: Το ηφαίστειο Αγία Ελένη [Η.Π.Α.]\nΓΕΩΛΟΓΙΚΗ ΙΣΤΟΡΙΑ: Το όρος άρχισε να αναπτύσσεται στο Πλειστόκαινο, 37.600 χρόνια πριν. Πριν 36.000 χρόνια ένα μεγάλο λαχάρ (λασπορροή ηφαιστειακών υλικών) κατέβηκε το βουνό. Οι λασπορρόες ήταν σημαντικές σε όλα τα στάδια δραστηριότητας του ηφαιστείου. Ακολούθησε περίοδος 15.000 ετών κατά την οποία το ηφαίστειο ήταν σχετικά ανενεργό. Μέρος του αρχέγονου κώνου κατακερματίστηκε μετακινούμενο από παγετώνες, στη διάρκεια της τελευταίας εποχής των Παγετώνων. Το δεύτερο στάδιο δραστηριότητας διήρκησε 2.000 χρόνια.\nΡοές καυτής ελαφρόπετρας και στάχτης μαζί με την ανάπτυξη δόμων έλαβαν χώρα αυτή τη περίοδο. Ακολούθησαν 5.000 χρόνια αδράνειας, μέχρι την έναρξη του σταδίου “Σουίφτ Κρηκ”, με πυροκλαστικές ροές, ανάπτυξη δόμων και πτώση τέφρας στις γύρω περιοχές. Μια ακόμη περίοδος αδράνειας σταμάτησε το 2500 π.Χ., με την έναρξη της περιόδου Smith Creek, όταν μεγάλες ποσότητες στάχτης και κισσήρης κάλυψαν χιλιάδες τετραγωνικά χιλιόμετρα.\nΕικόνα : Ο ΔΟΜΟΣ ΣΤΟΝ ΚΡΑΤΗΡΑ ΤΗΣ ΑΓΙΑΣ ΕΛΕΝΗΣ\nΗ μεγαλύτερη έκρηξη του ηφαιστείου κατά το Ολόκαινο έγινε περί το 1900 π.Χ. Αυτή η περίοδος άφησε στρώματα τέφρας πάχους μισού μέτρου στο Εθ. Πάρκο Ρενιέρ, 80 χιλιόμετρα μακριά, ενώ ίχνη της τέφρας έχουν εντοπιστεί μέχρι την Αλμπέτρα του Καναδά. Ο συνολικός όγκος των ηφαιστειακών αναβλημμάτων αυτής της περιόδου ανέρχεται σε 10 km³! Η επόμενη δραστηριότητα έλαβε χώρα το 1.200 π.Χ. και διήρκησε περίπου 400 χρόνια. Παράχθηκαν πολλές πυκνές και υπέρθερμες πυροκλαστικές ροές στο ηφαίστειο, οι οποίες έφτασαν μέχρι τις κοντινές κοιλάδες.\nΜια λασπορροή γέμισε τη κοιλάδα του ποταμού Λιούις, 65 χιλιόμετρα μακριά, γύρω στο 500 π.Χ. Η επόμενη ηφαιστειακή περίοδος [ξεκίνησε το 400 π.Χ.] χαρακτηρίζεται από μια αλλαγή στη σύσταση της λάβας της Αγίας Ελένης, με τη προσθήκη βασάλτη. Ο κώνος που υπήρχε στη κορυφή πριν το 1980 άρχισε να αναπτύσσεται στη διάρκεια αυτής της περιόδου. Σημαντικές ροές βασαλτικής λαβάς κάλυψαν μέρη του βουνού, συμπεριλαμβανομένης μιας ροής το 100 π.Χ. η οποία έφτασε μέχρι τις κοιλάδες των ποταμών Λιούις και Κάλαμα. Την επόμενη περίοδο [πρώτοι 8 μ.Χ. αιώνες], το ηφαίστειο παρήγαγε ηφαιστειακούς δόμους, και εν συνεχεία εξερράγη βιαίως δύο φορές, παράγοντας μικρό όγκο τέφρας, πυροκλαστικές ροές και λαχάρ. Μια περίοδος αδράνειας που διήρκησε περίπου 700 χρόνια τελείωσε περίπου το 1480. Εκέινη τη χρονιά η έκρηξη ήταν πολύ μεγαλύτερη από την έκρηξη τις 18 Μαΐου 1980. Η εκρηκτική αυτή περίοδος τελείωσε με τη δημιουργία ενός ηφαιστειακού δόμου ύψους περίπου 200 μέτρων στη κορυφή του ηφαιστείου, ο οποίος 'γέμισε” τον κρατήρα που βρισκόταν στη κορυφή. Μετέπειτα εκρήξεις δημιούργησαν μια εσοχή στο νοτιοανατολικό τοίχωμα του κρατήρα. Το ηφαίστειο είχε φτάσει πλέον στο μέγιστο ύψος του και είχε αποκτήσει συμμετρική εμφάνιση. Το 1800 ξεκίνησε νέα εκρηκτική περίοδος, που διήρκησε 57 χρόνια. Στάχτη από εκρήξεις αυτής της περιόδου μετακινήθηκε από τον αέρα στα βορειοανατολικά [κεντρική και ανατολική Ουάσιγκτον, Αϊντάχο και Μοντάνα]. Ο δόμος που σχηματίστηκε την περίοδο αυτή καταστράφηκε από την έκρηξη του 1980.\nΕικόνα : Η ΕΚΡΗΞΗ ΤΟΥ 1980.\nΗ ΜΕΓΑΛΗ ΕΚΡΗΞΗ : Τις 20 Μαρτίου 1980, στο όρος της Αγίας Ελένης έλαβε χώρα ένας σεισμός 4,2 βαθμών ρίχτερ και τις 27/3 ατμός άρχισε να ανυψώνεται από το βουνό. Μέχρι το τέλος Απρίλιου η βόρεια πλαγιά του βουνού διογκωνόταν! Τις 18/5/1980, δεύτερος σεισμός, έντασης 5,1 ρίχτερ προκάλεσε τεράστια κατολίσθηση, καταστρέφοντας τη βόρεια πλαγιά. Ήταν η μεγαλύτερη κατολίσθηση στην ιστορία. Το μάγμα μέσα στο ηφαίστειο προκάλεσε μεγάλης κλίμακας πυροκλαστική ροή που ισοπέδωσε δέντρα και κτίρια σε έκταση 600 τ.χλμ.!\nΠερισσότεροι από 1,5 εκατομμύριο μετρικοί τόνοι διοξειδίου του θείου εκλύθηκαν στην ατμόσφαιρα! Η κατάρρευση της βόρειας πλαγιάς ανέμιξε πάγο, χιόνι και νερό δημιουργώντας λασπορροή. Τα λαχάρ ταξίδευσαν αρκετά μίλια στους ποταμούς Τουτλ και Κάουλιτς, καταστρέφοντας γέφυρες και κατασκηνώσεις. Τρία εκατομμύρια κ.μ. υλικών μεταφέρθηκαν 27 χιλιόμετρα νότια, στον ποταμό Κολούμπια! Για εννέα ώρες η έκρηξη ήταν έντονη και δημιούργησε νέφος στάχτης ύψους 27 χιλιομέτρων. Το νέφος κινήθηκε με μέση ταχύτητα 100 χιλιόμετρα την ώρα και μέχρι το μεσημέρι η στάχτη είχε φτάσει στο Αϊντάχο. Στάχτη είχε κατακαθίσει σε οροφές αυτοκινήτων και στέγες πολύ μακριά [Έντμοντον, Αλμπέρτα του Καναδά]. Η έκρηξη στις 18/5 απελευθέρωσε 24 μεγατόνους θερμικής ενέργειας. Ο όγκος των ηφαιστειακών αναβλημμάτων υπολογίζεται σε 2,79 κυβικά χιλιόμετρα.\nΗ κατάρρευση της βόρειας πλαγιάς του βουνού δημιούργησε πεταλόμορφο κρατήρα διαστάσεων 1,5 επί 3 χλμ., βάθους 800μ, ενώ το ύψος του βουνού μειώθηκε κατά 400 μέτρα! Η έκρηξη σκότωσε 57 ανθρώπους, περίπου 7.000 μεγάλα θηλαστικά [ελάφια άλκες, αρκούδες] και εκατομμύρια ψάρια ενός ιχθυοτροφείου. Ακόμη, κατέστρεψε 200 σπίτια, 300 χιλιόμετρα αυτοκινητοδρόμων και 24 χιλιόμετρα σιδηρογραμμών. Εάν η έκρηξη είχε συμβεί μια μέρα αργότερα, όταν οι ξυλοκόποι της περιοχής θα δούλευαν, αντί για Κυριακή, οι νεκροί θα ήταν πολύ περισσότεροι.\nΟ 83χρόνος Χ.Ρ. Τρούμαν, που ζούσε κοντά στο βουνό για 54 χρόνια, έγινε διάσημος όταν αποφάσισε να μην φύγει από την περιοχή πριν την έκρηξη, παρά τις εκκλήσεις των αρχών. Το σώμα του δεν βρέθηκε ποτέ. Άλλο θύμα της έκρηξης ήταν ο τριαντάχρονος ηφαιστειολόγος Ντέιβιντ Τζόνστον που βρισκόταν στην κοντινή ράχη Κολντγουότερ. Στιγμές πριν η ράχη αυτή πληγεί από καυτό νέφος στάχτης, ο Τζόνστον είπε στον ασύρματο τις τελευταίες λέξεις του: «Βανκούβερ! Βανκούβερ! Αυτό είναι!». Η σορός του δεν βρέθηκε ποτέ.\nΜΕΤΑ ΤΟ 1980: Ανάμεσα στο 1980 και το 1986, η δραστηριότητα στο όρος της Αγίας Ελένης συνεχίστηκε, με τη δημιουργία νέου δόμου λάβας μέσα στον κρατήρα. Πολυάριθμες μικρές εκρήξεις συνέβαιναν καθημερινά. Από τις 7/12/1989 μέχρι τις 6/1/90 και από τις 5/11/1990 μέχρι τις 14/2/1991, το ηφαίστειο “βρυχώταν” παράγοντας συχνά τεράστια σύννεφα στάχτης. Το μάγμα έφτασε στην επιφάνεια στις 11/10/2004, δημιουργώντας νέο δόμο λάβας στη νότια πλευρά του ήδη υπάρχοντος. Ο δόμος συνέχισε να μεγαλώνει μέχρι το 2006. Στις 2/7/2005, η κορυφή του δόμου αποκολλήθηκε και προκάλεσε κατολίσθηση που δημιούργησε νέφος σκόνης και στάχτης. Το όρος της Αγίας Ελένης παρουσίασε αξιόλογη δραστηριότητα στις 8/3/2005, όταν νέφος ατμού και στάχτης ύψους 11 χλμ. αναδύθηκε από την κορυφή. Αυτή η έκρηξη ήταν αποτέλεσμα της απελευθέρωσης της πίεσης που σχετιζόταν με την ανάπτυξη του δόμου. Στα μέσα του Ιουνίου του 2006 οι κατολισθήσεις ήταν συχνές, αν και ο δόμος συνέχιζε να αναπτύσσεται. Ο δόμος έφτασε σε ύψος τα 2.300 μέτρα, αλλά και πάλι ήταν χαμηλότερος από το μέγιστο ύψος του.\nΑΛΛΑ ΣΤΟΙΧΕΙΑ: Ο Τζόσουα Πάρρις, ένας από τους πρώτους αποίκους της περιοχής στο Όρεγκον παρατήρησε μια έκρηξη της Αγίας Ελένης τις 22 Νοεμβρίου 1842. Η στάχτη από την έκρηξη έφτασε 80 χιλιόμετρα νοτιοανατολικά του ηφαιστείου. Τον Οκτώβριο του 1843, ο μελλοντικός κυβερνήτης της Καλιφόρνια Πήτερ Μπουρνέτ αφηγήθηκε μια ιστορία ενός ιθαγενή του οποίου το πόδι είχε καεί άσχημα από τη λάβα ή την καυτή στάχτη ενώ κυνηγούσε ένα ελάφι. Αυτή η ιστορία έλεγε ότι ο τραυματισμένος άντρας ζήτησε θεραπεία στο Φορτ Βανκούβερ. Ο Καναδός ζωγράφος Πωλ Κέιν ζωγράφισε την έκρηξη του 1845.


«Ελεύθεροι Πολιορκημένοι»: Διαρκές στοίχημα και Παραστασιακά Σχεδιάσματα\nΔημοσίευση: 02 Δεκεμβρίου 2017 19:00\nΟι “Ελεύθεροι Πολιορκημένοι” της ομάδας ΑΣΙΠΚΑ είναι μια παράσταση που οι νέοι θεατές, οι έφηβοι, οι μαθητές των καλλιτεχνικών σχολείων αλλά και οι σπουδαστές σχολών υποκριτικής χρειάζεται να παρακολουθήσουν\nΟ Διονύσιος Σολωμός αρχίζει τη συγγραφή των “Ελεύθερων Πολιορκημένων” μετά την ηρωική έξοδο του Μεσολογγίου (1826). Ο εθνικός μας ποιητής συνθέτει τρία σχεδιάσματα πάνω στο ίδιο θέμα. Η αδήριτη πραγματικότητα της πολιορκίας του Μεσολογγίου, η έξοδος των κατοίκων και αγωνιστών, η σκληρότητα του πολέμου, η πείνα, η αντίστιξη της ζωής και του θανάτου, οι συναισθηματικές οδύνες, αποτελούν τον πυρήνα των ποιητικών σχεδιασμάτων του Σολωμού. Τα τρία ποιητικά σχεδιάσματα εξάλλου χαρακτηρίζονται από υψηλή θεατρικότητα, αφού ο Σολωμός μέσα από τον λόγο «κτίζει» όψεις της ιστορικής στιγμής και της πραγματικότητας.\nΟι “Ελεύθεροι Πολιορκημένοι” είναι από τα αγαπημένα θέματα προς αναπαράσταση στις σχολικές γιορτές. Κάποιες παραστάσεις ευτύχησαν μέσα στο σχολικό περιβάλλον, οι περισσότερες όμως πνίγονται μέσα στη φολκλορική ακαθοριστία και τον διδακτικό ρεαλισμό. Βασικά συστατικά της συνταγής για απώθηση των νέων. Η ίδια συνθήκη εμφιλοχωρεί διαχρονικά και στο θέατρο, πέραν της σχολικής, ερασιτεχνικής λογικής. Συχνά, λαμπρά κείμενα, ποιητικά, ιστορικά, δραματικά, ισοπεδώνονται είτε από τις ακαδημαϊκές παραστασιακές επιλογές, είτε από υπέρ ή μετά- μοντέρνες πρακτικές. Σε κάθε περίπτωση η ζημία πιστώνεται στο κοινό και ιδίως στο νεανικό κοινό.\nΣτο Bios η παραστασιακή εκδοχή των “Ελεύθερων Πολιορκημένων” από την ομάδα ΑΣΙΠΚΑ ακολουθεί μια διαφορετική οπτική. Η παράσταση είναι μια σόλο performance της Ειρήνης Δράκου σε σκηνοθεσία Δημήτρη Μπίτου. Στη γυμνή, βιομηχανική σκηνή του Bios, το μόνο σκηνικό σημείο είναι η μικρή μεταλλική υπερυψωμένη πλατφόρμα που τέμνει κάθετα τον χώρο και πάνω στην οποία κινείται η ηθοποιός. Χώρος και ηθοποιός ανακαθορίζονται από την προσεκτική χρήση των φωτισμών. Οι φωτισμοί βαθαίνουν τη φυσική υπόσταση της Δράκου, δημιουργούν οπτική πολυμορφία, «ακούν» την επιτέλεση. Ανασυντάσσουν τα όρια του χώρου και υποβάλουν τον θεατή στη μεστή, λυρική και συγχρόνως ασκητική οπτική που περιβάλλει την επιτέλεση. Η Μάρκου είναι υποβλητική, επιτελεί το λυρικό κείμενο με όλους τους μυς του σώματός της, ενώ εκφέρει τον λόγο με σαφήνεια και φωνητική ποικιλότητα. Η ενδυματολογική άποψη ωστόσο κινείται συμβατικά και μάλλον ανακόλουθα με την ανορθόδοξη προσέγγιση η οποία ανατέμνει κυριολεκτικά το κείμενο. Είναι κατά το ήμισυ λειτουργική, καθώς η επιλογή του κλασικού σακακιού και του άσπρου πουκάμισου είναι αμήχανη σκηνικά (σκηνικά - κοστούμια: Νόρα Δεληδήμου).\nΜέσα από τη διάδραση της εκφώνησης με την ηχητική εγκατάσταση (Λάμπρος Πηγούνης), η μονοπρόσωπη παρουσία πολλαπλασιάζεται, γίνεται ηχώ και αχός μαζί. Η πολύ καλή δουλειά τόσο στην κίνηση όσο και στην εκφώνηση υποβάλλουν τον θεατή, ενώ υπάρχουν στιγμές που ο χώρος σαν να γεμίζει από φασματικές παρουσίες. Η Ειρήνη Δράκου, όπως και η Θοδώρα Τζήμου και η Κόρα Καρβούνη, είναι ηθοποιός που διαθέτει ιδιαίτερη πλαστικότητα και δεν φοβάται να καταδυθεί στο παριστώμενο γεγονός.\nΟι “Ελεύθεροι Πολιορκημένοι” της ομάδας ΑΣΙΠΚΑ είναι μια παράσταση που οι νέοι θεατές, οι έφηβοι, οι μαθητές των καλλιτεχνικών σχολείων αλλά και οι σπουδαστές σχολών υποκριτικής χρειάζεται να παρακολουθήσουν. Παρεκκλίνει (ευτυχώς) από τη φολκλορική, αστικού τύπου, διαχείριση θεμάτων που άπτονται της Ιστορίας μας, χωρίς όμως να προδίδει τον θεματικό πυρήνα τους. Αναδεικνύει τον «μηχανισμό» μιας παράστασης, ενώ η συγκίνηση και η αποστασιοποιημένη παρατήρηση βρίσκονται σε δημιουργική ισορροπία.\nΣτα πενήντα λεπτά που διαρκεί η παράσταση «λέγονται» όλα. Όταν τα φώτα ανοίγουν, κανείς δεν θέλει να φύγει αμέσως. Ούτε η μικρή παρέα λυκειόπαιδων που καθόταν στα πίσω καθίσματα, ούτε και οι μεγαλύτεροι...\nΔιαβάστε σήμερα στην ΑΥΓΗ: Τρέχουν να μαζέψουν το αυτογκόλ Μητσοτάκη


ΧΡΙΣΤΟΔΟΥΛΟΣ ΒΑΣΙΛΕΙΑΔΗΣ: Μαρτίου 2018\nΑναρτήθηκε από ΧΡΙΣΤΟΔΟΥΛΟΣ ΒΑΣΙΛΕΙΑΔΗΣ στις 3:04 π.μ. Δεν υπάρχουν σχόλια:\nΑναρτήθηκε από ΧΡΙΣΤΟΔΟΥΛΟΣ ΒΑΣΙΛΕΙΑΔΗΣ στις 4:05 μ.μ. Δεν υπάρχουν σχόλια:\nΤον Φεβρουάριο του 2015 είχε κατατεθεί στην Επιτροπή Νομικών της Βουλής των Αντιπροσώπων πρόταση νόμου (Παράρτημα), η οποία σκοπό έχει την αντικατάσταση του άρθρου 169Α του Ποινικού μας Κώδικα. Ειρήσθω εν παρόδω, η συγκεκριμένη πρόταση νόμου παραπέμφθηκε στην Επιτροπή Ανθρωπίνων Δικαιωμάτων και Ίσων Ευκαιριών Μεταξύ Ανδρών και Γυναικών. Αυτή την επιδιωκόμενη τροποποίηση λοιπόν πραγματεύεται το άρθρο αυτό, με το οποίο θα γίνει προσπάθεια να αναδειχθούν τόσο το πραγματικό περιεχόμενο της κάθε μίας επεμβατικής ενέργειας του τροποποιητικού νόμου, όσο και η σύγκλιση ή μη των προνοιών του με την αιτιολογική έκθεσή του.\nΠρος ευκολία του αναγνώστη, το παρόν είναι χωρισμένο στις ακόλουθες ενότητες:\n1. ΕΙΣΑΓΩΓΗ (σελ. 1)\n2. ΑΠΟΚΩΔΙΚΟΠΟΙΗΣΗ ΠΡΟΝΟΙΩΝ (σελ. 3)\n3. ΚΑΤ’ ΑΡΘΡΟ ΑΝΑΛΥΣΗ (σελ. 3)\n4. ΚΑΤΑΛΗΚΤΙΚΕΣ ΣΚΕΨΕΙΣ (σελ. 8)\nΜε βάση την Αιτιολογική της Έκθεση, η πιο πάνω αναφερόμενη πρόταση νόμου απώτερο σκοπό της έχει «να διασφαλιστεί το αναφαίρετο δικαίωμα της γυναίκας να αποφασίζει για το ζήτημα αυτό», δηλαδή του αποκαλούμενου ιατρικού τερματισμού της κύησης. Η δήλωση αυτή δεν είναι μόνο άστοχη και παραπλανητική αλλά προπάντων καταδεικνύει τον επιδερμικό (τουλάχιστον) τρόπο με τον οποίο τίθεται ένα τέτοιο ζήτημα. Με άλλα λόγια, θέματα που εμπίπτουν στις ρυθμίσεις του Ποινικού Κώδικα θα πρέπει να ακολουθούν και την φιλοσοφία του, ώστε να επιτυγχάνεται η απαιτούμενη ισορροπία στον τρόπο αντιμετώπισης της προσβολής των έννομων αγαθών και να εξαλείφεται η δυσαρμονία που επέρχεται όταν προκύπτει ποινικά κολάσιμη πράξη, μέσω της επέμβασης του νόμου. Το ερώτημα που ανακύπτει φυσικά εδώ είναι ποιο έννομο αγαθό προσβάλλεται με τον ιατρικό τερματισμό της εγκυμοσύνης και για το οποίο έχει δημιουργηθεί το νέο αυτό ποινικό αδίκημα (αλλά και το υπάρχων); Επιπλέον προβληματική είναι και η δήλωση της Αιτιολογικής έκθεσης όπου το δικαίωμα που υποτίθεται ότι παραχωρεί, εξαρτάται από την τήρηση συγκεκριμένων προϋποθέσεων, η τήρηση των οποίων καθιστά όχι επιτρεπτή την ενεργοποίηση του δικαιώματος αυτού, αλλά την διενέργεια του ιατρικού τερματισμού της εγκυμοσύνης. Με διαφορετικά λόγια, η νέα αυτή ποινική διάταξη εφαρμόζεται μόνο εάν πληρούνται κάποιες προϋποθέσεις. Επομένως δεν είναι δικαίωμα της γυναίκας να αποφασίσει εάν θα επέλθει η αποποινικοποίηση, αλλά εάν πληρωθούν οι προϋποθέσεις απλά μπορεί να προβεί σε μία συγκεκριμένη πράξη.\nΕπί της ουσίας, η συζήτηση για το θέμα που επιδιώκει να επιφέρει αλλαγές αυτή η πρόταση νόμου, δεν θα πρέπει να ξεκινά από το αν θα πρέπει να παρέχεται στην γυναίκα ένα δικαίωμα ή όχι, αλλά από το πότε υπάρχει ανθρώπινη ζωή. Ας μην ξεχνάμε ότι δικαίωμα είναι απλά η αναγνωρισμένη και προστατευόμενη από την Πολιτεία ελευθερία στον άνθρωπο, να κάνει κάτι ή να μην κάνει. Παρενθετικά, είναι η ταπεινή μου άποψη ότι η χρήση των λέξεων δικαίωμα και γυναίκα είναι εκείνες που δικαιολογούν την πιο πάνω άποψη ότι είναι τόσο άστοχη όσο και παραπλανητική η αιτιολογική έκθεση. Ίσως εάν γινόταν η χρήση των λέξεων υποχρέωση και μέλλουσα μητέρα, να βρισκόταν το όλο θέμα σε μία πιο σωστή βάση. Στο κάτω κάτω η κύηση οδηγεί στην γέννηση ενός ανθρώπου. Πίσω στη συζήτηση για το πότε υπάρχει ανθρώπινη ζωή, και πάντα στα πλαίσια ενός ποινικού κώδικα, διατυπώθηκαν αρκετές απόψεις με δύο να οριοθετούν τα ακραία όρια μέσα στα οποία γίνεται η αναγνώριση της ύπαρξης της ανθρώπινης ζωής. Στο ένα άκρο ανθρώπινη ζωή υπάρχει από την σύλληψη, δηλαδή την γονιμοποίηση του ωαρίου της γυναίκας. Στην αντίπερα όχθη, αυτή προκύπτει όταν γεννηθεί άνθρωπος και έχει όλα τα εξωτερικά χαρακτηριστικά ενός ανθρώπου. Δηλαδή στην περίπτωση των τερατογεννέσεων, η τελευταία αυτή σχολή σκέψης, δεν αποδέχεται την ύπαρξη ανθρώπου. Φυσικά, υπήρξαν και ενδιάμεσες τάσεις που εξαρτήθηκαν γύρω από τη δημιουργία του νευρικού συστήματος (2 εβδομάδες κύησης), του εγκεφάλου (3 μήνες κύησης), την πλήρη σωματική ανάπτυξη του εμβρύου κοκ.\nΗ Δύση, η οποία προερχόταν από χριστιανικό υπόβαθρο, επέλεξε μία λύση η οποία βρισκόταν πολύ πιο κοντά στην άποψη ότι ζωή υπάρχει από την σύλληψη χωρίς βέβαια να την υιοθετεί πλήρως. Επέτρεψε αρχικά την έκτρωση με πολύ αυστηρές προϋποθέσεις και σε πολύ πρώιμο στάδιο της εγκυμοσύνης. Καθώς όμως ο χρόνος περνούσε και οι χριστιανικές αξίες στη γηραιά Ήπειρο ξεθώριαζαν, χαλάρωσαν και οι προϋποθέσεις κάτω από τις οποίες επιτρεπόταν ο ιατρικός τερματισμός -πλέον- της κύησης όπως και το χρονικό περιθώριο μέσα στο οποίο αυτός επιτρεπόταν. Ακόμα και η ορολογία άλλαξε όπως βλέπεται, καθ΄ ότι και οι αντιλήψεις αλλοιώθηκαν. Από αυτές τις επιρροές δεν μπορούσαμε να αποτελέσουμε εξαίρεση, δυστυχώς, για αυτό και καταλήγουμε σήμερα να έχουμε ενώπιον μας αυτή την πρόταση νόμου. Ένδειξη της πιο πάνω θέσης αποτελεί και το γεγονός της ύπαρξης του άρθρου 169Α στο Κεφάλαιο «Ποινικά Αδικήματα εναντίον των ηθών», αντί στο ΜΕΡΟΣ V που φέρει τον τίτλο «ΠΟΙΝΙΚΑ ΑΔΙΚΗΜΑΤΑ ΕΝΑΝΤΙΟΝ ΤΟΥ ΠΡΟΣΩΠΟΥ». Με αυτή τη νομοθετική επιλογή, θα μπορούσε να λεχθεί ότι από τη στιγμή που αλλάζουν (μεταπίπτουν;) τα ήθη, γεννιέται και ανάγκη για τροποποίηση του νόμου.\n2. ΑΠΟΚΩΔΙΚΟΠΟΙΗΣΗ ΠΡΟΝΟΙΩΝ\nΑπό τη μελέτη αυτής της πρότασης νόμου προκύπτουν αρκετά θέματα τα οποία σαφώς και ξεφεύγουν από την απλή απονομή δικαιώματος σε μία γυναίκα. Σας παραθέτω σχετική αποκωδικοποίησή τους και ακολούθως κατ’ άρθρο ανάλυση:\nΕισαγωγή αντιδημοκρατικής πρόνοιας.\nΆνοιγμα του δρόμου για την ευθανασία.\nΕπιβολή της, ήδη καταργηθείσας θανατικής ποινής σε άτομο που δεν διέπραξε καν ποινικό αδίκημα.\nΜίμηση ολοκληρωτικών καθεστώτων στην αντιμετώπιση του ανθρώπου, δια αντίστροφης λογικής.\nΗ ανθρώπινη ζωή δεν θεωρείτε πλέον το ανώτερο και ύψιστο έννομο αγαθό.\nΙσόβαθμα έννομα αγαθά δεν προστατεύονται πλέον στον ίδιο βαθμό, αλλά μπορεί κάποιος τρίτος να κάνει τυχαία επιλογή για την προστασία τους ή μη.\n3. ΚΑΤ’ ΑΡΘΡΟ ΑΝΑΛΥΣΗ\nΑπό τις προϋποθέσεις που θέτει η διάταξη αυτή, η τέταρτη και τελευταία εισάγει αντιδημοκρατική ρύθμιση. Σύμφωνα με αυτήν η εγκυμοσύνη μπορεί να τερματίζεται «σε οργανωμένη νοσηλευτική μονάδα». Θα μπορούσε να πει κάποιος, μα που αλλού θα πραγματοποιηθεί; Το πρόβλημα εδώ είναι ότι, και τα Δημόσια Νοσοκομεία είναι οργανωμένες νοσηλευτικές μονάδες, για την λειτουργία των οποίων όλοι οι πολίτες συμβάλλουν μέσω της φορολογίας. Είναι νομίζω αδιανόητο να επιβάλλεται σε όσους τυχόν διαφωνούν, ειδικά για αυτού του είδους τα θέματα, η ενεργητική συμβολή τους και μάλιστα σε ένα κατά τα άλλα δημοκρατικό πολίτευμα. Άλλο είναι να ζητάς την ανοχή από εκείνους που έχουν αντίθετη άποψη και άλλο να επιβάλλεις σε αυτούς την σύμπραξη και μάλιστα διά νόμου. Αποτελεί σαφή παραβίαση της ελευθερίας της έκφρασης προσβάλλοντας ταυτόχρονα και το δικαίωμα στην προσωπικότητα, της οποίας είναι η προέκταση. Ταυτόχρονα το ίδιο το Κράτος, ίσως, να ωθήσει τους πολίτες του στην παρανομία. Όσοι συμπολίτες μας πιστεύουν ότι αυτή η πράξη αποτελεί δολοφονία (έχω την αντίληψη ότι είναι πάρα πολλοί ή τουλάχιστον πολύ περισσότεροι από ότι τους εμφανίζουν ότι είναι), δεν θα θέλουν να πληρώσουν τους φόρους που προορίζονται ή πιστεύουν ότι προορίζονται για αυτό τον σκοπό, καθ’ ότι τίθεται εδώ ένα σοβαρό θέμα συνείδησης.\nΕδώ τίθενται οι δώδεκα εβδομάδες κύησης ως το απώτερο χρονικό σημείο όπου επιτρέπεται ο ιατρικός τερματισμός της κύησης. Εδώ ίσως επειδή εκλαμβάνεται ότι επειδή στις δώδεκα εβδομάδες σχηματίζεται ο εγκέφαλος, προκύπτει και ο άνθρωπος, δηλαδή αρχίζει η ζωή. Μία μέρα πριν δεν υπάρχει άνθρωπος και μία μέρα μετά υπάρχει δηλαδή... Ή τέλος πάντως προκύπτει το βασανιστικό ερώτημα, τι είναι εκείνο που το απαγορεύει μία μέρα πρίν, αλλά μία μέρα μετά το επιτρέπει; Το ότι το γονιμοποιημένο ωάριο έχει ήδη το ανθρώπινο γενετικό υλικό εν τη γενέσει του παραβλέπετε. Μα αν αυτό γίνει αποδεκτό, ακόμη και αν δεν υπήρχε κατά νουν αυτό το δεδομένο, μετά την τυχόν ψήφιση αυτής της πρότασης, θα μπορεί να υιοθετηθεί ανάλογη ρύθμιση για να μπορεί να πραγματοποιηθεί ευθανασία σε ανθρώπους. Ειδικότερα, εάν η ιατρική κατάσταση του εγκεφάλου αφεθεί να προσδιορίζει την κατάφαση ή μη της ύπαρξης του ανθρώπου, η αποδοχή λόγου χάρη ότι ένας άνθρωπος είναι κλινικά νεκρός (σημείωση: όταν ο εγκέφαλος δεν λειτουργεί ή είναι κατεστραμμένος ή βρίσκεται απλά σε κόμμα ο άνθρωπος ή τέλος πάντων βρίσκεται σε μία κατάσταση όπου με βάση τα σημερινά ιατρικά δεδομένα δεν μπορεί να υπάρξει έστω βελτίωση, με δεδομένη μάλιστα τη ρευστότητα της επιστήμης) θα μπορεί να δικαιολογήσει την απενεργοποίηση των μηχανημάτων υποστήριξης. Η αιτιολογία θα είναι απλή, δεν είναι άνθρωπος πλέον. Πραγματικά εύχομαι να μην ζήσουμε με δικό μας άνθρωπο κάτι τέτοιο, όπου είναι σε κόμμα και περιμένουμε να επανέλθει. Έστω και αν μας λένε ότι οι πιθανότητες είναι μία στο εκατομμύριο. Αξιοσημείωτο, Καναδός επιστήμονας απέδειξε ότι οι άνθρωποι που βρίσκονται σε κόμμα μπορούν να αντιληφθούν και να δεχθούν ερεθίσματα από το περιβάλλον τους, όμως αδυνατούν να αλληλοεπιδράσουν με αυτό, για λόγους άγνωστους ακόμα για την επιστήμη. Αυτό επιτεύχθηκε δίνοντας ερεθίσματα στους ασθενής και ακολούθως παρατηρούσε τα μέρη του εγκεφάλου που ενεργοποιούνται από αισθήματα χαράς, λύπης κλπ.\nΜε αυτή τη διάταξη δηλώνεται εκκωφαντικά η απαξίωση της κοινωνίας για τις πράξεις που περιγράφονται. Είναι πράγματι, λίαν επιεικώς, αποκρουστικές πράξεις (αν και τίθεται νομικό ζήτημα γιατί για την αιμομιξία παρέχεται πλέον από άλλο νόμο η δυνατότητα νομιμοποίησής της) και η αντιμετώπισή τους θα πρέπει να είναι η ανάλογη. Παρατηρούμε όμως ότι δεν αντιμετωπίζεται ποινικά το άτομο το οποίο διέπραξε λ.χ. τον βιασμό, απλά τερματίζεται η εγκυμοσύνη. Ούτε κατά διάνοια δεν επιβάλλεται ποινή σε αυτό το άτομο με αυτή την διάταξη. Εκδηλώνεται η πιο πάνω αναφερόμενη απαξίωση απλά με την παροχή της δυνατότητας να τερματιστεί η εγκυμοσύνη. Αγνοεί με άλλα λόγια η πρόταση αυτή, το δεδομένο ότι ένας άνθρωπος δεν θα δει ποτέ το φως του ήλιου, αν και δεν έχει κάνει ποτέ το παραμικρό και δεν θα μπορούσε να είναι πιο αθώος. Επαναλαμβάνω, εδώ πρόκειται για τον Ποινικό Κώδικα, όπου κατά βασική αρχή του ποινικού δικαίου κανείς δεν τιμωρείται αν δεν βρεθεί ένοχος για μία ποινική πράξη! Με άλλα λόγια επανεμφανίζεται η επιβολή της θανατικής ποινής, με την χειρότερη δυνατή μορφή. Μέσα από την πορεία στους αιώνες τα νομικά συστήματα ακόμη και στους χειρότερους εγκληματίες κατέληξαν να δώσουν το δικαίωμα στη δίκαιη δίκη. Να ακουστεί και η δική τους άποψη, να διασφαλιστεί ότι θα τιμωρηθούν για αυτό ακριβώς που κατηγορούνται και αποδείχτηκε ότι έπραξαν και όχι για κάτι άλλο. Εδώ από την άλλη, μόνο στη συνείδηση μας θα ακούσουμε τα παιδάκια αυτά, αν την έχουμε φυσικά ενεργοποιημένη. Όσο δε για την επέκταση του ορίου των 12 εβδομάδων στις 19 που τίθεται από την ίδια αυτή διάταξη δεν μπορώ να την κατανοήσω αλλά ούτε και οι προτείνοντες μπήκαν στον κόπο να μας το εξηγήσουν. Ίσως και μόνο η αποστροφή στις περιγραφόμενες πράξεις ή ίσως η άκριτη αντιγραφή ξένων προτύπων να είναι ένα λογικό(;) ενδεχόμενο. Απλά υπενθυμίζεται στο σημείο αυτό ότι σε αυτόν που θα κριθεί ένοχος σε βιασμό, ο νόμος δεν προβλέπει την επιβολή θανατικής ποινής. Επιπρόσθετα μία ακόμη επισήμανση, για περαιτέρω προβληματισμό, αποτελεί η παρατήρηση ότι δημιουργείται μία ρωγμή με τις υπόλοιπες προϋποθέσεις που επιτρέπουν τον αποκαλούμενο ιατρικό τερματισμό της κύησης. Ενώ οι υπόλοιποι τον στηρίζουν σε δεδομένα που σχετίζονται είτε με το κυοφορούμενο είτε με την μητέρα του, η προϋπόθεση αυτή αφορά πράξεις ενός τρίτου προσώπου.\nΣυνεχίζοντας στην επόμενη διάταξη, παρατηρούμε ότι η διαπίστωση σοβαρών ενδείξεων ανωμαλίας του εμβρύου αποποινικοποιεί τον ιατρικό τερματισμό της κύησης. Πρόβλημα αποτελεί, κατά την ταπεινή μου άποψη, η χρήση της λέξης «ενδείξεων». Δηλαδή, για κάτι που δεν είναι σίγουρο, μπορεί να συμβεί με βάση την στατιστική ανάλυση ανάλογων περιπτώσεων/ μάλλον/ ίσως/ δεν αποκλείεται. Εάν οι γιατροί δεν μπορέσουν να διαγνώσουν σωστά, παρά τα μέσα που διαθέτουν σήμερα, μία παθολογική κατάσταση όπως για παράδειγμα ένα σύνδρομο down, που εκλαμβάνεται φυσικά ως «ανωμαλία του εμβρύου», τι κάνουμε; Το σκοτώνουμε μετά τη γέννησή του ή επειδή θα το βλέπουμε, το ακούμε και το αγγίζουμε αλλάζει το πράγμα; Θυμίζει το τελευταίο, την ευκλείδεια λογική όπου κάτι υπάρχει μόνο όταν μπορεί να γίνει αντιληπτό από τις αισθήσεις μας. Μα αν ακολουθήσουμε αυτό το δρόμο γινόμαστε υποκριτές. Η ίδια η επιστήμη από την οποία τόσο πολύ εξαρτόμαστε, ήδη έχει καταρρίψει αυτή την λογική, που είναι τόσο δημοφιλής στις υλιστικές θεωρίες. Για παράδειγμα, οι αστρονόμοι (όχι φυσικά οι αστρολόγοι) απέδειξαν ότι υπάρχουν ουσίες, αντικείμενα κλπ στο σύμπαν που μπορούν να γίνουν αντιληπτά μόνο με τη χρήση ειδικών μηχανημάτων, γιατί απλά οι ανθρώπινες αισθήσεις είναι περιορισμένες και δεν μπορούν να τις αντιληφθούν.\nΈνδειξη παραπέρα ότι πράγματι αυτή η πρόταση αποτελεί μία στεγνή αντιγραφή αλλοδαπών ρυθμίσεων αποτελεί αυτή η διάταξη. Στην ελληνική γλώσσα δεν απαντάται ο όρος «παθολογικό νεογνό». Κλειδί στην διάταξη αυτή είναι οι τρεις τελευταίες λέξεις, «γέννηση παθολογικού νεογνού». Είναι μία περιγραφή η οποία μπορεί να χωρέσει αναρίθμητες περιπτώσεις. Πώς όμως θα μοιάσουμε στα ολοκληρωτικά καθεστώτα; Σε εκείνα (βλέπε κουμμουνισμό και ναζισμό) προσπαθούσαν να δημιουργήσουν τον τέλειο άνθρωπο. Είτε επιβάλλοντας την τεκνογονία σε ανθρώπους που κατά την άποψή τους αντιπροσώπευαν το πρότυπο μιας άριας φυλής ή την αίγλη του προς προώθηση καθεστώτος, είτε διεξάγοντας πειράματα σε ανθρώπους με διάφορες μεθόδους και φάρμακα, που θα μπορούσαν κάλλιστα να καταταχθούν στην κατηγορία των βασανιστηρίων. Εμείς εδώ προσπαθούμε να καταλήξουμε στο ίδιο αποτέλεσμα (τον τέλειο άνθρωπο δηλαδή, όπως τον αντιλαμβανόμαστε σήμερα) διά της αντίστροφης λογικής, απλά αποκλείοντας τη γέννηση όσων δεν ταιριάζουν ή δεν βρίσκονται στις προδιαγραφές του ομαλού μοντέλου που έχουμε στο μυαλό μας. Εδώ παίρνω το θάρρος να ρωτήσω. Σε τι υστερεί ο κύριος Ρίκκος Μαππουρίδης, ένα λαμπρό νομικό μυαλό στον τόπο μας, που είναι και από τους ανθρώπους που υπέγραψαν αυτή την πρόταση νόμου; Σε τί υστερούν όλοι εκείνοι οι άνθρωποι που ανήκουν στην κατηγορία των ανώμαλων (όπως η ίδια η πρόταση νόμου τους κατατάσσει), από εμάς τους ομαλούς που υποτίθεται αντιπροσωπεύουμε το ιδανικό μοντέλο ανθρώπου;\nΣημείωση: στη νομοθεσία μία ορολογία δεν ερμηνεύεται κατά το δοκούν. Θα έπρεπε να υπάρχει στο άρθρο 4 του Ποινικού Κώδικα που φέρει τον τίτλο «Ερμηνεία», η ερμηνεία των όρων «σοβαρή ανωμαλία του εμβρύου» και «παθολογικό νεογνό». Η απουσία του καθορισμού τους, ανοίγει διάπλατα τις πόρτες για την υπαγωγή της όποιας περίπτωσης σε αυτούς.\nΠροχωρώντας, παρατηρούμε ότι οι προτεινόμενες αλλαγές προχωρούν και αγγίζουν και την προτεραιότητα με την οποία ιστορικά αντιμετωπίστηκαν τα προσωποπαγή έννομα αγαθά από το ποινικό δίκαιο. Στην πρώτη φυσικά θέση βρίσκεται μέχρι στιγμής, όπως όλοι γνωρίζουμε, η ζωή και μετά ακολουθούν οι σωματικές και οι ψυχικές βλάβες. Σε αυτή την προσθήκη όμως πραγματοποιείται μία καινοτομία, την οποία διαβλέπω ότι θα ονομαστεί και μοντέρνα. Η ζωή χάνει την αξία της και η σωματική και ψυχική κατάσταση ανυψώνονται στο ψηλότερο σημείο καταλαμβάνοντας την πρώτη θέση. Αυτή είναι μία απαράδεκτη κατάσταση και από λογικής και από νομικής άποψης. Στον Ποινικό Κώδικα αρκεί μία ανάγνωση των ποινών που μπορεί να επιβληθούν στους δράστες του φόνου εκ προ μελέτης, της ανθρωποκτονίας, της βαριάς και ελαφριάς σωματικής βλάβης, της πρόκλησης φόβου κλπ για να αντιληφθεί πιο θεωρείται (και πολύ σωστά) το πιο σημαντικό. Αλίμονο αν το αίμα που χύθηκε για να επιτευχθεί η προστασία της ανθρώπινης ζωής ως το υπέρτατο έννομο αγαθό πάει χαμένο. Η διάταξη αυτή όμως κάνει το βήμα παραπέρα, απαξιώνοντας ακόμη πιο πολύ την ανθρώπινη ζωή. Μας μιλά και για βλάβη της ψυχικής υγείας. Δηλαδή, όποτε προκύπτει θέμα όπως το οικονομικό βάρος, η κατάκριση του κοινωνικού περιβάλλοντος στις περιπτώσεις της εκτός γάμου εγκυμοσύνης, της εκτός προγράμματος εγκυμοσύνης, της τυχαίας, της κατά λάθος, της ανεπιθύμητης, της επαφής της μίας νύκτας, της ανετοιμότητας ή ανωριμότητας της μητέρας ή και του πατέρα (μάλλον ξεχάστε αυτόν, ως άνδρας δεν έχει λόγο στη διαδικασία αυτή), της προτίμησης της καλής σιλουέτας από της εικόνας της φουσκωμένης κοιλιάς και δεν ξέρω και εγώ τι άλλο, θα μπορεί να γίνεται επίκληση αυτού του σημείου για να διακόπτεται η εγκυμοσύνη.\nΌπως και στην αποκωδικοποίηση έχει αναφερθεί, ένα έννομο αγαθό επιλέγεται έναντι ενός άλλου ισότιμού του, χωρίς μάλιστα κάποιο κριτήριο. Σας παραθέτω το ακόλουθο παράδειγμα όπου είναι ανεκτό ένα τέτοιο ενδεχόμενο. Σε ναυάγιο το παιδί μου κινδυνεύει να πνιγεί, το ίδιο όμως και ένα άλλο παιδάκι δίπλα του. Μόνο ένα μπορώ όμως να διασώσω και αυτό είναι τελικά το δικό μου. Σε αυτή την περίπτωση, δεν θα τιμωρηθώ για ανθρωποκτονία εξ αμελείας ή για παράλειψη να σώσω τη ζωή ενός ανθρώπου. Αυτό γιατί γίνεται αποδεκτό ότι το ηθικό και συναισθηματικό βάρος με οδήγησε να επιλέξω ένα από τα δύο ισότιμα έννομα αγαθά, με την κρίσιμη προϋπόθεση ότι τη συγκεκριμένη στιγμή ο κίνδυνος ήταν παρών και αναπότρεπτος (όχι μελλοντικός και αβέβαιος). Η επιλογή όμως τερματισμού μόνο κάποιων εμβρύων, θα γίνεται κατά το δοκούν. Μιλάμε για ζωές και όχι για απλά αντικείμενα. Σε ένα νοσοκομείο οι γιατροί επιλέγουν ποιους θα περιθάλψουν ή βάζουν τα δυνατά τους για όλους του ασθενείς; Εδώ γιατί να υπάρχει αυτή η διάκριση; Θα μας πει κάποιος, μα εδώ δεν πρόκειται για ανθρώπους αλλά για έμβρυα. Μα με ποια λογική το λέει αυτό; Εδώ το Κράτος μπορεί να απαγορεύει την αλιεία σε συγκεκριμένες περιόδους για κάποια είδη, γιατί; Γιατί από τα ψάρια γεννιούνται ψάρια. Η γυναίκα δηλαδή κυοφορεί μία άμορφη μάζα αγνώστου προέλευσης οργανικού ιστού; Θα καταντήσουμε να προστατεύουμε τον ζωικό πληθυσμό περισσότερο από τον ανθρώπινο… Ας φροντίσουν να οριοθετήσουν, αν μη τι άλλο, στη διαδικασία της τεχνητής γονιμοποίησης τον αριθμό των γονιμοποιημένων εμβρύων που μπορεί ένας γιατρός να τοποθετήσει για να μην μπορούν να προκύψουν αυτά τα προβλήματα.\nΔεν αρκείται όμως η πρόταση νόμου στον κατακερματισμό -κατά κυριολεξία- του ανθρώπου, προχωρεί θέλοντας να επέμβει ΚΑΙ στον θεσμό της οικογένειας. Με την επιφύλαξη της διάταξης αυτής, πληροφορούμαστε ότι στην περίπτωση ανήλικής απαιτείται η συναίνεση ενός από τους γονείς ή ενός επιμελητή της ανήλικης. Αυτή είναι μία πρόνοια που δεν αποτελεί ένδειξη, αλλά βεβαιότητα ότι θα προκαλέσει τριγμούς στον ήδη κλονισμένο θεσμό της οικογένειας. Δεν είναι τυχαίο που η ίδια η Πολιτεία, αναγνωρίζοντας τα υπάρχοντα προβλήματα, προσπαθεί να προωθήσει μέτρα που να αμβλύνουν αν μη τι άλλο την κατάσταση. Μεταξύ αυτών είναι και ανάθεση της από κοινού επιμέλειας των τέκνων στους εν διαστάσει ή διαζευγμένους γονείς. Εδώ όμως, η «μοντέρνα» πρόταση νόμου κάνει την τομή και καταργεί το δικαίωμα του ενός γονέα, αδιάκριτα και χωρίς καμία βάσανο. Ενώ, για μία απλή χειρουργική επέμβαση φρονιμίτη θα εξακολουθεί να απαιτείται η συναίνεση και των δύο. Για το θέμα αυτό θα επανέλθουμε στις καταληκτικές σκέψεις.\nΌσο δε αφορά το άρθρο 169Β, νομίζω δεν χρειάζεται σχολιασμό γιατί μία τυχόν υπερψήφιση αυτής της πρότασης νόμου θα αποτ\nελεί την καλύτερη διαφήμιση για την έκτρωση και το συγκεκριμένο άρθρο θα καθίσταται στην ουσία άνευ αντικειμένου. Το θέμα δεν θα είναι αν θα διαφημίζεται, αλλά το ποιοι θα την διαφημίζουν. Κοινώς το πώς θα διαμοιράζεται η πίτα. Γιατί γίνομαι τόσο εριστικός θα αναρωτηθείτε. Εδώ θα πρόκειται για μία νόμιμη πράξη και όχι για μία παράνομη. Αφού δεν υπάρχει κάτι το μεμπτό γιατί να υπάρχουν περιορισμοί, από τη στιγμή που κανένας άνθρωπος (σύμφωνα με τους ιδίους) δεν πρόκειται να πάθει κακό. Επιπρόσθετα, δεν αποτελεί και μία ενέργεια που πλήττει τον ελεύθερο ανταγωνισμό σε συνθήκες ελεύθερης αγοράς;\n4. ΚΑΤΑΛΗΚΤΙΚΕΣ ΣΚΕΨΕΙΣ\nΔείξετε μου ακόμη λίγη ανοχή και επιτρέψτε μου να μοιραστώ μαζί σας κάποιες τελευταίες μου σκέψεις που είναι και εκτός νομικού πλαισίου.\nΟ άνθρωπος υπάρχει από τη σύλληψή του. Από εκεί ξεκινά και το στάδιο της ανάπτυξής του. Το ότι δεν βλέπουμε το παιδάκι δεν σημαίνει κιόλας ότι δεν υπάρχει. Η επιστήμη εμμέσως το παραδέχεται. Οι γυναικολόγοι συστήνουν πάντα σε μία έγκυο εκτός από την καλή διατροφή και την ηρεμία, την αποφυγή του άγχους και την ενασχόληση με ευχάριστα για την ίδια πράγματα. Αυτό γιατί έχουν αποδείξει μετά από μελέτες (με το άκουσμα διαφορετικών μουσικών από τις μητέρες) ότι τα παιδιά είναι συναισθηματικά πλήρως ανεπτυγμένα από την κοιλιά της μητέρας τους. Μας λένε οι ίδιοι οι γιατροί πάλι ότι το παιδί γνωρίζει τη φωνή και τη μυρωδιά της μάνας του από το πρώτο δευτερόλεπτο που γεννιέται. Φυσικά η αποδοχή ή μη της ύπαρξης του ανθρώπου δεν μπορεί να στηρίζεται στην επιστήμη. Αυτή είναι ρευστή, αναθεωρείται, εξελίσσεται, βελτιώνεται. Σκεφτείτε ότι πριν μερικά χρόνια ένα παιδάκι αν γεννιόταν στους 6 ή 7 μήνες δεν μπορούσε να επιζήσει. Σήμερα μπορούν να γεννηθούν στους 6 μήνες δίδυμα και να επιζήσουν. Αν μου επιτραπεί να αναφέρω και το ακόλουθο. Η νομοθεσία μας δεν είναι συνεπής στο θέμα αυτό. Από τη μία παρατηρούμε σε επίπεδο Ποινικού Κώδικα να επιχειρείται η προώθηση της άποψης ότι το κυοφορούμενο δεν είναι άνθρωπος και από την άλλη σε άλλο νόμο να γίνεται ρητή αναφορά ότι το κυοφορούμενο είναι παιδί. Συγκεκριμένα, ο περί της Εφαρμογής της Ιατρικώς Υποβοηθούμενης Αναπαραγωγής Νόμος του 2015 (69(I)/2015), στην προσπάθεια του να ρυθμίσει τον θεσμό της παρένθετης μητρότητας (ΜΕΡΟΣ IV, άρθρα 22 και επόμενα,), ρητά αναφέρει στο άρθρο 23 ότι το κυοφορούμενο είναι παιδί. Αυτό το κάνει για να παραχωρήσει, στο ζευγάρι που πρόκειται να υιοθετήσει το κυοφορούμενο, δικαιώματα. Με άλλα λόγια, αν το κυοφορούμενο δεν θεωρείτο άνθρωπος και εκλαμβανόταν απλά ως ένα όργανο της γυναίκας (όπως η καρδία, τα νεφρά κλπ), δηλαδή νομικά αντιμετωπιζόταν ως αντικείμενο, δεν θα μπορούσε, ως παράνομη ενέργεια, να είναι αντικείμενο συμφωνίας όπως προβλέπει το άρθρο 25 του νόμου αυτού. Παρατηρούμε δυστυχώς ένα θέατρο του παραλόγου, όπου ο νόμος αναγνωρίζει την ύπαρξη του ανθρώπου ανάλογα με το τι θέλει να εξυπηρετήσει.\nΣτο σημείο αυτό μπορούν να προστεθούν και τα εξής, που αφορούν τον θεσμό της οικογένειας. Όπως πιο πάνω έχει αναφερθεί, οι γυναικολόγοι συστήνουν σε μία έγκυο συγκεκριμένο τρόπο ζωής και διατροφής, που σκοπό έχει την προστασία του ίδιου του κυοφορούμενου παιδιού. Ομοίως, είμαι της άποψης ότι από τη σύλληψη αρχίζουν και τα καθήκοντα του πατέρα του παιδιού. ΚΑΙ αυτός έχει ευθύνη για το παιδί του, το οποίο οφείλει να φροντίζει. Η φροντίδα αυτή περνά μέσα από τη φροντίδα της μητέρας του παιδιού του. Με αυτού του τύπου τους νόμους όμως, ο πατέρας γαλουχείται, ή εκπαιδεύεται αν θέλετε, να τηρεί μία ανεύθυνη στάση έναντι του παιδιού του από τη στιγμή της δημιουργίας του. Του λέει ο νόμος, «δεν σου πέφτει λόγος και δεν σε αφορά». Έτσι, καμία έγκυος και κανένας γονέας εγκύου να μην έχει παράπονο όταν ένας πατέρας πει «εμένα τι με νοιάζει αν έμεινε έγκυος αυτή, δικό της είναι το σώμα, ας το κάνει ό,τι θέλει, δεν μου πέφτει εμένα λόγος». Δεν είναι τυχαίο το διαρκές δράμα που διαδραματίζεται στην κοινωνία μας. κάντε μία βόλτα στις αίθουσες των Οικογενειακών Δικαστηρίων να δείτε με τα μάτια σας τα αποτελέσματα της άποψης αυτής. Ρωτήστε και τα παιδάκια που πολλές φορές περνούν μόνα το δράμα τους, το πως αισθάνονται από αυτού του τύπου την αντιμετώπιση από τον γονέα τους. Παρατηρούμε ότι αυτές οι αντιλήψεις διοχετεύονται πλέον και στη νομοθεσία μας.\nΣυνεχίζοντας, θα ήταν καλύτερα το νέο άρθρο 169Α να έχει τον τίτλο «Επιτρέπεται η έκτρωση μέχρι τις 12 εβδομάδες κύησης και με προϋποθέσεις μέχρι τις 19». Δεν νομίζω να υπάρχει κάποια περίπτωση που να απαγορεύεται ή τουλάχιστον να μην παρέχεται η δυνατότητα με μία φτηνή δικαιολογία να χρυσωθεί το χάπι. Λάβετε παρακαλώ υπόψη σας ότι στις εκτρώσεις στηρίζεται μία ολόκληρη βιομηχανία. Μέχρι και πειράματα έχει διαρρεύσει ότι πραγματοποιούνται (δεν υπάρχει πληροφορία ακόμη για την Κύπρο, σε μας μόνο παράνομες αγοραπωλησίες ή τοποθετήσεις ξένων γονιμοποιημένων ωαρίων γίνονται προς το παρών) στα παιδιά που δολοφονούνται. Μην ξεχνάτε, δεν θα πρόκειται για ανήθικα πειράματα σε ανθρώπους, απλά πρόκειται για άμορφες οργανικές μάζες που τυγχάνει να έχουν ανθρώπινο DNA, θα είναι νομικά καλυμμένοι!\nΑκολουθώντας αβίαστα τα ξένα πρότυπα η έκτρωση η οποία μετονομάστηκε σε ιατρική διακοπή της κύησης, θα μπορεί να μετονομαστεί σε λίγο καιρό σε επέμβαση πρόληψης παθολογικών αιτιών (ούτε καν νεογνών). Η επιστήμη θα λύσει αυτομάτως χίλια μύρια προβλήματα. Με το αζημίωτο φυσικά. Ακόμη και αν αυτό σημαίνει ότι η μητέρα μπορεί να μείνει στείρα από την διαδικασία (έστω και με απομακρυσμένο ενδεχόμενο= σωματική βλάβη και μάλιστα πολύ βαριά για την οποία δεν κάνει λόγο η πρόταση), να αποκτήσει η ίδια σωματικά και ψυχολογικά προβλήματα, αλλά μπορεί και να δημιουργηθούν προβλήματα στην ενδεχόμενη επόμενη της εγκυμοσύνη (ούτε αυτά φυσικά αναφέρονται). Ούτε λόγος στις προϋποθέσεις που θα καθιστούν τον ιατρικό τερματισμό της εγκυμοσύνης, η ενημέρωσης της εγκύου. Για το δικαίωμα της να προβαίνει σε αυτή την πράξη μεριμνά η πρόταση, για το δικαίωμα της να γνωρίζει τις πιθανές επιπτώσεις δεν έχει; Ή μήπως θα θυμηθούν ότι η πρόταση αφορά τροποποίηση του Ποινικού Κώδικα και θα ρίξουν το επιχείρημα ότι δεν είναι αντικείμενο μίας ποινικής διάταξης η ενημέρωση αυτή; Αυτή δεν είναι σωστή αντιμετώπιση ενός ανθρώπου, είτε γυναίκα είτε άνδρα.\nΌσο αφορά τα παθολογικά αίτια τώρα. Σκεφτείτε την επόμενη φορά που θα παρευρεθείτε σε μία εκδήλωση του Ραδιομαραθωνίου ή κάποια αντίστοιχη. Τί θα πείτε στα παιδιά εκείνα; «Παιδιά μου η Πολιτεία το θεωρεί πλέον σωστό και ανεκτό εάν οι γονείς σας, σας είχαν ξεφορτωθεί μόλις είχαν μάθει την παθογένειά σας σας». Στους γονείς τους; «Κρίμα, δεν είχε ψηφιστεί ο νόμος τότε. Ενώ σήμερα (σημ.: μετά από την ψήφιση αυτής της πρότασης) και με βάση τις σύγχρονες αντιλήψεις και τις ευλογίες της Κυπριακής Δημοκρατίας, μόνο «φυσιολογικοί» άνθρωποι έχουν το αναφαίρετο δικαίωμα να γεννιούνται». Τους υπόλοιπους αφού τους κατακρεουργήσουμε μπορούμε σαν προβληματικούς να τους πετάξουμε στον πλησιέστερο κάδο απορριμμάτων. Το τραγικό είναι ότι για ένα κουταβάκι είχε πρόσφατα πραγματοποιηθεί μέχρι και διαδήλωση στον τόπο μας, επειδή είχε πεταχτεί σε κάδο απορριμμάτων. Όταν άνθρωποι διαμελισμένοι θα πετάγονται σαν σκουπίδια, εμείς θα πανηγυρίζουμε ότι εξασφαλίσαμε τα ανθρώπινα δικαιώματα.\nΣυγχωρείστε με σας παρακαλώ για τα ωμά λόγια που χρησιμοποιώ, είναι όμως νομίζω ο αντικατοπτρισμός της ακόμη πιο σκληρής πραγματικότητας.\nΤελειώνοντας, θα ήθελα να σας εκφράσω την ταπεινή άποψη ότι αυτές οι πρακτικές δεν είναι συμβατές με την παράδοση του λαού μας. Ούτε με την εθνική μας ταυτότητα αλλά ούτε και με την θρησκευτική μας ταυτότητα μπορούν να συμπορευθούν. Αντιπροσωπεύουν μία ηθική τάξη εντελώς ξένη προς εμάς.\nΕμείς μεγαλώσαμε με την ιστορία ότι οι Σπαρτιάτες έριχναν τα παιδιά που είχαν κάποιο πρόβλημα από στον Καιάδα. Μετά από μελέτες και επιτόπιες έρευνες, αυτό αποδείχθηκε αναληθές και μάλιστα μία εκδοχή είναι ότι ίσως οι αντίπαλοι τους Αθηναίοι να το διέδιδαν για να αμαυρώσουν το όνομα της Σπάρτης. Με άλλα λόγια από αρχαιοτάτων χρόνων θεωρείτο από τον λαό μας μία πράξη κατακριτέα (περιττό αλλά το αναφέρω γιατί είναι σημαντικό, προερχόμαστε από τους Αρκάδες που δημιούργησαν αποικία στην Κύπρο. Αυτό για όσους υποστηρίζουν ότι το μόνο κοινό μας με τους Έλληνες είναι και καλά μόνο η γλώσσα). Από θρησκευτικής πλευράς, η Ορθόδοξη μας πίστη (σας παρακαλώ μην το εκλάβετε ότι είμαι φερέφωνο κάποιου Αρχιερέα- εκφράζω απλά τις δικές μου πεποιθήσεις) διά των Αγίων της οι οποίοι ακολούθησαν τον Χριστό ως παράδειγμα, τάχθηκαν υπέρμαχοι του ανθρώπου, χωρίς καμία διάκριση. Από την άλλη όλοι γνωρίζουμε για τον αχαρακτήριστο Ηρώδη. Μα εμείς με τέτοιο νόμο, θα κάνουμε τον Ηρώδη να μοιάζει σαν ένας μικροπαραβάτης της ιστορίας. Πόσο πραγματικά θα ήθελε να έχει στη διάθεσή του τα μέσα που έχουμε σήμερα.\nΚαταληκτικά όσο αφορά το εθνικό μας, λέμε ότι οι άτιμοι Τούρκοι διέπραξαν γενοκτονία έναντι των αδερφών μας Ελλήνων του Πόντου και διαπράττουν εν ευρεία του όρου έννοια, γενοκτονία και στην Κύπρο μας με τη δημογραφική αλλαγή που επιβάλλουν στο νησί μας με τους έποικους. Μα εδώ εμείς πάμε να την επιβάλουμε στον τόπο μας οπλίζοντας το χέρι μας έναντι των παιδιών μας. Με βάση το άρθρο 2 περίπτωση δ) της Σύμβασης για την Πρόληψη και Καταστολή του Εγκλήματος της Γενοκτονίας (αν και νομικά δεν μπορεί να εφαρμοστεί στην περίπτωση του «ιατρικού τερματισμού της εγκυμοσύνης»), παίρνω το θάρρος να πω ότι εμείς οι ίδιοι διαπράττουμε γενοκτονία. Παραπέρα όσο μειώνεται ο αριθμός των νέων μειώνεται ανάλογα και ο αξιόμαχος πληθυσμός. Αυτό το γνωρίζουν οι απέναντι, γι’ αυτό θέλουν να είναι ενημερωμένοι για τις γεννήσεις μας. Εδώ ακόμη και η οικονομία ζημιώνεται, που είναι ένα από τις κύριες μας έγνοιες υποτίθεται. Γνωρίζουμε όλοι ότι για ένα υγιές συνταξιοδοτικό σύστημα πρέπει να τηρείται μία ελάχιστη αναλογία εργαζομένων προς τους συνταξιούχους. Γνωρίζετε επίσης ότι δεν τηρούμε αυτή την αναλογία. Ίσως η Πολιτεία να ήταν πιο φρόνιμο τελικά, να προσπαθήσει τουλάχιστον να δώσει κίνητρα για αύξηση των γεννήσεων και όχι να δίνει αυτού του τύπου τα «δικαιώματα».\nΕν κατακλείδι, ο άνθρωπος σαν ξεχωριστό και ανεπανάληπτο πρόσωπο, του οποίου η ζωή είναι υπέρτατη αξία και επίγειο αγαθό δέχεται συνεχώς πλήγματα. Μία ύπαρξη που προσδιορίζεται από τη στιγμή της σύλληψής του από τους γονείς του. Το DNA μας περιέχει τις γενετικές πληροφορίες που καθορίζουν τη βιολογική μας ανάπτυξη, προδιαγράφοντας από αυτό το σημείο (της σύλληψης) ποιο θα είναι το χρώμα των ματιών μας και των μαλλιών μας μέχρι και τις κληρονομικές κλήσεις προς μία ασθένεια, όπως τον διαβήτη. Σε αυτή τη βιολογική ανάπτυξη προσπαθεί να επέμβει η πιο πάνω πρόταση νόμου. Το πράττει με ένα ύπουλο, κατά την ταπεινή μου άποψη, τρόπο καθ’ ότι με την αιτιολογική του έκθεση ο νόμος αυτός κάνει λόγο πρώτον για δικαίωμα και κατά δεύτερον ότι αυτό το δικαίωμα θα παρασχεθεί στη γυναίκα. Δεν νομίζω αυτός ο τρόπος προώθησής του να μπορεί να χαρακτηριστεί κάτι άλλο εκτός από καπηλεία των δύο αυτών εννοιών και μάλιστα με τον χείριστο τρόπο. Αυτό γιατί ενώ τα αποτελέσματα που θα προκύπτουν είναι συγκεκριμένα, η αιτιολογική έκθεση εκμεταλλεύεται αυτές τις δύο έννοιες, για τις οποίες υπάρχει μία διάχυτη ευαισθησία, προκαλώντας παραπλάνηση με προφανή σκοπό την ψήφιση του προτεινόμενου νόμου. Όπως παραπλανούν και διάφορα δημοσιεύματα την κοινή γνώμη όπου παρουσιάζουν την πρόταση νόμου να έχει κατατεθεί από όλα τα κόμματα. Ακόμη και το γεγονός ότι αυτή η πρόταση νόμου έχει παραπεμφθεί στην Επιτροπή Ανθρωπίνων Δικαιωμάτων και Ίσων Ευκαιριών Μεταξύ Ανδρών και Γυναικών αποτελεί στα μάτια μου μία τραγική ειρωνεία. Πού είναι τα δικαιώματα των ανδρών που έχουν συμβάλει στην κύηση ή κατά το ελάχιστον έχουν «δώσει» το γενετικό τους υλικό; Και το πιο βασανιστικό ερώτημα, πού είναι τα δικαιώματα των αγέννητων παιδιών που ούτε το κλάμα τους δεν θα ακουστεί σε αυτόν τον κόσμο;\nΈχει αναφερθεί σχετικά πρόσφατα από κομματάρχη τα πλαίσια της συνεδρίασης της Ολομέλειας της Βουλής ότι ο νόμος δεν πρέπει να έχει σχέση με την ηθική. Αν ακολουθήσουμε αυτή την, συγχωρέσατε με για την έκφραση, άθλια αντίληψη (κάνω σαφή διαχωρισμό της αντίληψης από τον άνθρωπο), χάνουμε αυτομάτως το δικαίωμα να διαμαρτυρόμαστε για ιστορικά γεγονότα όπως, την ανήθικη αλλά νόμιμη αποικιοκρατία στο νησί μας και τον χαρακτηρισμό της Ε.Ο.Κ.Α. ως παράνομης τρομοκρατικής οργάνωσης, όπως επίσης δεν θα μπορούμε να διαμαρτυρόμαστε για την νόμιμη (τάχατες) αλλά και ανήθικη σε κάθε περίπτωση επέμβαση της Τουρκίας ως εγγυήτριας δύναμης στην Κύπρο μας. Αν η ανηθικότητα μετατραπεί σε επιτρεπόμενη και αποδεκτή πρακτική με την προστασία του Κράτους, ΖΗΤΩ ΠΟΥ ΚΑΗΚΑΜΕ.\nΡητορικό ερώτημα, αν κάποιος που είναι αντίθετος με τις εκτρώσεις, μετά από την ψήφιση της συγκεκριμένης πρότασης νόμου έλεγε, «εύχομαι για όλους αυτούς που ψήφισαν τον νόμο αυτό, αλλά και οι υποστηρικτές τους, οι μητέρες τους να τους έκαναν έκτρωση για να μην γεννιόντουσαν ποτέ και να μην ψηφιζόταν ποτέ αυτός ο νόμος», τί εντύπωση θα έκανε; (σημείωση: η ευχή αφορά μία οργανική μάζα (με βάση τη λογική της πρότασης νόμου) η οποία βρισκόταν στη κοιλιά μιας γυναίκας, δεν αποτελεί πράξη αλλά μία επιθυμία και αφορά το παρελθόν χωρίς να δηλώνεται πρόθεση για το παρόν ή το μέλλον)\nΠΡΟΤΑΣΗ ΝΟΜΟΥ ΠΟΥ ΤΡΟΠΟΠΟΙΕΙ ΤΟΝ ΠΟΙΝΙΚΟ ΚΩΔΙΚΑ\n1. Ο παρών Νόμος θα αναφέρεται ως ο περί Ποινικού Κώδικα (Τροποποιητικός) Νομός του 2015 και θα διαβάζεται μαζί με τον περί Ποινικού Κώδικα Νόμο (που στο εξής θα αναφέρεται ως ο «βασικός νόμος»)\n2. Το άρθρο 169Α του βασικού νόμου αντικαθίσταται από το ακόλουθο νέο άρθρο:\nΤροποποίηση του βασικού νόμου με την αντικατάσταση του άρθρου 169Α\n«169Α. (1) Παρά τις διατάξεις των άρθρων 167, 168 και 169, κανένα πρόσωπο δεν θα θεωρείται ένοχο των αδικημάτων που προβλέπονται από αυτά, όταν η εγκυμοσύνη τερματίζεται με τη συναίνεση της εγκύου από ιατρό μαιευτήρα- γυναικολόγο με τη συμμετοχή αναισθησιολόγου, όλων εγγεγραμμένων σύμφωνα με τις διατάξεις του περί Εγγραφής Ιατρών Νόμου, σε οργανωμένη νοσηλευτική μονάδα και εφόσον συντρέχει μία από τις παρακάτω περιπτώσεις:\n(α) Δεν έχουν συμπληρωθεί δώδεκα εβδομάδες εγκυμοσύνης\n(β) η εγκυμοσύνη είναι αποτέλεσμα βιασμού, σεξουαλικής κακοποίησης ανήλικης ή σεξουαλικής κακοποίησης γυναίκας με μειωμένο νοητικό, αιμομιξίας και εφόσον δεν έχουν συμπληρωθεί δεκαεννέα εβδομάδες κύησης\n(γ) κατόπιν γνωμοδότησης αρμόδιου ιατρού εγγεγραμμένου σύμφωνα με τις διατάξεις του περί Εγγραφής Ιατρών Νόμου ότι έχουν διαπιστωθεί με τα σύγχρονα μέσα προγεννητικής διάγνωσης ενδείξεις σοβαρής ανωμαλίας του εμβρύου που επάγονται στη γέννηση παθολογικού νεογνού.\n(δ) κατόπιν γνωμοδότησης αρμόδιου ιατρού εγγεγραμμένου σύμφωνα με τις διατάξεις του περί Εγγραφής Ιατρών Νόμου ότι υπάρχει αναπότρεπτος κίνδυνος για τη ζωή της εγκύου ή κίνδυνος σοβαρής και διαρκούς βλάβης της σωματικής ή ψυχικής υγείας αυτής.\n(ε) κατόπιν γνωμοδότησης αρμόδιου ιατρού εγγεγραμμένου σύμφωνα με τις διατάξεις του περί Εγγραφής Ιατρών Νόμου ότι πρόκειται για περίπτωση πολλαπλής κύησης στην οποία πρέπει να τερματιστεί η κύηση αριθμού εμβρύων, εφόσον η συνέχιση της κύησης αυτών κρίνεται επικίνδυνη για τη βιωσιμότητα του συνόλου των εμβρύων:\nΝοείται ότι, αν στις πιο πάνω περιπτώσεις η έγκυος είναι ανήλικη, απαιτείται και η συναίνεση ενός από τους γονείς ή αυτού που έχει την επιμέλεια του προσώπου ανήλικης.\n(2) Για τους σκοπούς του παρόντος άρθρου ο όρος «ανήλικη» έχει την έννοια που αποδίδεται στον όρο «παιδί», σύμφωνα με το άρθρο 1 της Σύμβασης περί Δικαιωμάτων του Παιδιού των Ηνωμένων Εθνών, η οποία κυρώθηκε από την Κυπριακή Δημοκρατία με τον περί της Σύμβασης περί των Δικαιωμάτων του Παιδιού (Κυρωτικό) Νόμο.».\n3. Ο βασικός νόμος τροποποιείται με την προσθήκη, αμέσως μετά το άρθρο 169Α αυτού, του ακόλουθου νέου άρθρου:\n«Διαφήμιση μέσων τεχνητού τερματισμού εγκυμοσύνης.\n169Β. Πρόσωπο το οποίο δημόσια ή με την κυκλοφορία εγγράφων, εικόνων ή παραστάσεων αναγγέλλει ή διαφημίζει, έστω και συγκαλυμμένα, φάρμακα ή άλλα αντικείμενα ή τρόπους ως κατάλληλους να προκαλέσουν τεχνητό τερματισμό της εγκυμοσύνης ή με τον ίδιο τρόπο προσφέρει υπηρεσίες δικές του ή άλλου για την εκτέλεση ή την υποβοήθηση τεχνητού τερματισμού της εγκυμοσύνης είναι ένοχο αδικήματος και, σε περίπτωση καταδίκης του, υπόκειται σε φυλάκιση μέχρι δύο έτη\nΝοείται ότι η ενημέρωση ή η υγειονομική διαφώτιση σχετικά με τον τεχνητό τερματισμό της εγκυμοσύνης που γίνεται από κέντρο οικογενειακού προγραμματισμού, καθώς και η ενημέρωση ιατρών ή προσώπων που νόμιμα διακινούν μέσα τεχνητού τερματισμού της εγκυμοσύνης και οι σχετικές δημοσιεύσεις σε ειδικά ιατρικά ή φαρμακευτικά περιοδικά δεν συνιστούν αδίκημα που διαπράττεται κατά παράβαση του παρόντος άρθρου.».\nΑρ. Φακ.: 23.02.056.023-2015\nΣκοπός της πρότασης νόμου είναι η τροποποίηση των διατάξεων του άρθρου 169Α του περί Ποινικού Κώδικα Νόμου, που αφορούν τον ιατρικό τερματισμό της εγκυμοσύνης και τις προϋποθέσεις υπό τις οποίες αυτός επιτρέπεται, έτσι ώστε να διασφαλιστεί το αναφαίρετο δικαίωμα της γυναίκας να αποφασίζει για το ζήτημα αυτό.\nΑΚΕΛ- Αριστερά- Νέες Δυνάμεις\n Λάβετε παρακαλώ υπόψη σας ότι με την προβληματική εδώ συνδέονται και με θεματικές όπως, πρόκληση τερματισμού εγκυμοσύνης από πράξη ιατρού (π.χ. ιατρική αμέλεια), από πράξη ενός τρίτου (π.χ. ηθελημένο κτύπημα) κοκ. Εάν νομοθετικά αναγνωριζόταν το έμβρυο ως άνθρωπος, τότε θα έπρεπε οι πράξεις αυτές να αναγνωριστούν, κατά το ελάχιστον, ως ανθρωποκτονίες εξ αμελείας. Εξ’ ου και ο χαρακτηρισμός ως επιδερμικής της αιτιολογικής έκθεσης.\nΑπό σχετικά απλή έρευνα με μηχανή αναζήτησης στο διαδίκτυο https://www.google.com.cy/search?q=canadian+scientist+proofed+that+people+in+coma+can&oq=canadian+scientist+proofed+that+people+in+coma+can+&aqs=chrome..69i57.27407j0j7&sourceid=chrome&ie=UTF-8\n Για να μην επεκταθούμε και στο Σύνταγμα, την Ευρωπαϊκή νομοθεσία και τις διεθνής Συμβάσεις.\n Με αρκετή δόση ειρωνείας τα τελευταία σχόλια.\n Εκδήλωση για στήριξη παιδιών με ειδικές ανάγκες.\n Η νομική επιστήμη είναι μία εφαρμοσμένη θεωρία, όπου μέσα από την υιοθέτηση νόμων παράγει πρακτικές συνέπειες, των οποίων δείγμα (των εκτρώσεων δηλαδή) μπορείς να βρεις στο διαδίκτυο. ΠΡΟΣΟΧΗ ΟΜΩΣ ΓΙΑΤΙ ΟΙ ΕΙΚΟΝΕΣ ΕΙΝΑΙ ΦΡΙΚΙΑΣΤΙΚΕΣ.\nΑναρτήθηκε από ΧΡΙΣΤΟΔΟΥΛΟΣ ΒΑΣΙΛΕΙΑΔΗΣ στις 11:07 π.μ. Δεν υπάρχουν σχόλια:


ΚΟΛΟΡΑΝΤΟ - ΝΤΑΛΑΣ (30/5/21, 04:00) ΣΤΟΙΧΗΜΑ - MatchMoney\nEuro Reviews: Την πήρε από το χέρι ο Μόντριτς πριν 52 λεπτά\nΓια τον αγώνα ΚΟΛΟΡΑΝΤΟ-ΝΤΑΛΑΣ γράφει ο Κώστας Ζάγκας Ημερομηνία: 14:11 29/05/21\n*** Φέτος: Ντάλας – Κολοράντο 0-0 (18/4).\nΤο Κολοράντο πέτυχε το Λος Αντζελες πάνω στην ανάγκη και ηττήθηκε 2-1. Δεν ήταν κακό, αλλά όχι αρκετά καλό για να τη γλιτώσει. Επέλεξε να παίξει με ένα 5-3-2, όχι ακριβώς επιτυχημένα, καθώς έχανε 2-0 στο 33’. Μείωσε στο β’ μέρος, αλλά δεν μπόρεσε να αγγίξει την ισοφάριση. Διέκοψε τρεις σερί νίκες, Αμφίβολος σε τρίτο ο επιτελικός Ναμλί (4/0), αλλά η σημαντικότερη απουσία για σήμερα είναι ο χαφ Ακόστα (6/1), που πήγε εθνική.\nΤο Ντάλας σε έναν δίκαιο κόσμο θα είχε κερδίσει εύκολα το Σολτ Λέικ, αλλά ήταν σπάταλο και απρόσεκτο για να μείνει στο 2-2, ιδίως όταν έκανε το 2-1 στο 84’ και ισοφαρίστηκε σε δύο λεπτά. Το θετικό είναι ότι έδειξε πραγματικά καλό και μόνιμα επικίνδυνο. Το πρόβλημα είναι ότι δεν τελειώνει τις ευκαιρίες του. Τη δεδομένη στιγμή κάθεται στον πάτο της Δύσης, έχει μόνο μία νίκη, αλλά βάσει των xGoals και των expected points θα έπρεπε να είναι έκτο.\nΣπάνια κερδίζει το Ντάλας στο Κολοράντο (μόνο δύο διπλά στα τελευταία 15) και γενικότερα διακρίνεται από μία διστακτικότητα στο δρόμο, αλλά έβγαλε πολύ καλή εικόνα στο τελευταίο παιχνίδι του και γενικότερα αδικείται από το να κάθεται τελευταίο στη Δύση όταν διατηρεί θετικό δείκτη xGoals. Το Κολοράντο επίσης με θετικούς δείκτες, ενώ σκοράρει σε 27 διαδοχικά εντός έδρας ματς. Μπόλικο ταλέντο στο χορτάρι. Δύσκολη προσέγγιση στο σημείο.\nΟΚ το Over 2,5 στο 1,65 της Stoiximan για τους παραδίπλα λόγους. Μπορεί να παραξενεύει ότι κοντραρίστηκαν στην πρεμιέρα στο Ντάλας κι έφεραν 0-0, όμως ήταν ένα παιχνίδι με πολλές φάσεις και πρωταγωνιστές τους γκολκίπερ.


Δυναμικά και φέτος ο ΛΕΩΝ με τις ακαδημίες του\nΚατηγορία: Λέων Δημιουργήθηκε : Κυριακή, 11 Σεπτεμβρίου 2016 18:24\nΗ Διοίκηση του Συλλόγου αλλά και οι έξι ( 6 ) Καθηγητές Φυσικής Αγωγής - προπονητές που διαθέτει ο Σύλλογος, καλούν τα αγόρια και τα κορίτσια του Δημοτικού και του Γυμνασίου αντίστοιχα, να προσέλθουν να εγγραφούν στις αντίστοιχες ακαδημίες του αγαπημένου τους αθλήματος, αφού οι προπονήσεις ήδη ξεκίνησαν.\nΚαι φέτος ο ΛΕΩΝ θα λειτουργήσει Ακαδημία Μπάσκετ και Στίβου, ενώ δύο ακόμη τμήματα μέσω ακαδημιών ενεργοποιούνται, το Βόλλευ και το Τένις. Ένα νέο εγχείρημα για το Σύλλογο αφού ομοφώνως η απόφαση και η βούληση όλων είναι, ο ΛΕΩΝ να εδραιωθεί και σε άλλα αθλήματα.\nΣχετικά με το μπάσκετ, που ήδη οι προπονήσεις - εγγραφές ξεκίνησαν στην Παλαμαϊκή Σχολή και το Κλειστό Γυμναστήριο του ΔΑΚ Μεσολογγίου, δεν χρειάζεται να ειπωθούν πολλά, αφού η μεγαλύτερη ακαδημία της πόλης υποδέχεται φέτος παλιούς αλλά και νέα μέλη που θέλουν να μυηθούν τα μυστικά του αθλήματος. Τους περιμένουν οι γνωστοί για την αφοσίωση και τον επαγγελματισμό τους καθηγητές κκ Ραυτόπουλος Μιχάλης, Καραβίας Μανώλης και Λιάπης Λάμπρος ενώ το αγωνιστικό τμήμα αγοριών και κοριτσιών προ-μίνι και μίνι, φέτος, αναλαμβάνει ο πολύπειρος καθηγητής-προπονητής κ. Τσακαλίδης Χαράλαμπος. Μάλιστα το επόμενο Σάββατο ξεκινούν και οι αγωνιστικές υποχρεώσεις του προ-μίνι στο πρωτάθλημα της ΕΣΚΑΒΔΕ.\nΟι Εγγραφές λαμβάνουν χώρα κάθε Σαββατοκύριακο 10:00 με 13:00 στην Παλαμαϊκή Σχολή.\nΣχετικά με το Στίβο, θα πρέπει δημόσια να ευχαριστήσουμε την καθηγήτρια-προπονήτρια κα Σταθακοπούλου Μαρία για την δυνατή και άκρως επιτυχημένη περσινή χρονιά, αφού πάνω από 20 μικροί αθλητές αγκάλιασαν το νέο ξεκίνημα του Συλλόγου στο συγκεκριμένο άθλημα.\nΑγαπητοί γονείς, πέρυσι η ακαδημία στίβου έθεσε τα πρώτα θεμέλια στην ανάπτυξη του Κλασσικού Αθλητισμού. Μέσα από μία ποικιλία παιχνιδιών και ασκήσεων τα παιδιά διδάχτηκαν τη βασική τεχνική των αγωνισμάτων, μυήθηκαν στο συναρπαστικό κόσμο του Στίβου και γνώρισαν τα μυστικά του. Μέσα σε ένα κλίμα προσανατολισμένο στη μάθηση και όχι στη σύγκριση επιδόσεων δημιουργήσαμε ένα πνεύμα συνεργασίας, φιλίας, ομαδικότητας και προσωπικής βελτίωσης. Οι μικροί μας αθλητές δοκίμασαν τα όρια τους, έσπασαν τα ατομικά τους ρεκόρ, συμμετείχαν σε αγώνες ευγενούς ανταγωνισμού, βίωσαν στιγμές χαράς και επιτυχίας, δυνάμωσαν την προσωπικότητά τους. Ήταν μια εμπειρία που επέδρασε θετικά στο σώμα, στην ψυχή και στο πνεύμα.\nΗ ακαδημία μας συνεχίζει τη λειτουργία των 2 τμημάτων της με αγόρια και κορίτσια ηλικίας 5-12 ετών και δημιουργεί επίσης ένα νέο τμήμα (3ο) για αγόρια και κορίτσια Γυμνασίου.\nΟι εγγραφές θα πραγματοποιηθούν στις 17 – 18/09 και 24-25/09 στην Παλαμαϊκή Σχολή (1ο Γυμνάσιο Μεσολογγίου), τις ώρες 10πμ-1μμ, ενώ η έναρξη των προπονήσεων θα πραγματοποιηθεί το Σάββατο 1 Οκτωβρίου 2016.\nΑγαπητοί γονείς η Διοίκηση του Α.Σ. ΛΕΩΝ αισθάνεται την ανάγκη να σας ευχαριστήσει Δημόσια για την εμπιστοσύνη που δείχνετε κάθε χρόνο στο Σύλλογό μας, ενώ σας διαβεβαιώνει ότι θα ενεργήσει με γνώμονα το καλό των μικρών της αθλητών, τη συνεχή εκπαίδευση και την συστηματική ενασχόληση με το αγαπημένο τους άθλημα. Τα ταξίδια και η ανταλλαγή εμπειριών με μεγάλα αθλητικά Σωματεία της Χώρας όπως του Ολυμπιακού πριν δύο χρόνια και του Παναθηναϊκού πέρυσι θα συνεχιστούν, ενώ οι συγκεντρώσεις – ενημερώσεις των γονέων θα ενεργοποιηθούν και θα πραγματοποιούνται συστηματικά. Ο ΛΕΩΝ είναι μία μεγάλη οικογένεια στην οποία γονείς και παιδιά έχουν πρωταρχικό ρόλο και σημασία.\nΤέλος για το νέο εγχείρημα του Συλλόγου, που αφορά την ενεργοποίηση των τμημάτων Βόλλευ και Τένις αντίστοιχα, η Διοίκηση φρόντισε να συμφωνήσει με δύο καταξιωμένους προπονητές την κα Σαχπαντζίδη Ζωή ( Τμήμα Βόλλευ ) και τον κ. Στάθη Βασίλη ( Τμήμα τένις ), με τους οποίους προσδοκά να δώσει επιπλέον αθλητικά ερεθίσματα σε δημοφιλή αθλήματα που δυστυχώς για την πόλη μας έχουν απαξιωθεί. Περισσότερες πληροφορίες μπορείτε να αντλήσετε κάθε Σαββατοκύριακο στην Παλαμαϊκή Σχολή όπου Διοίκηση και Προπονητές σας περιμένουν.\nΕνόψει και έναρξης της σχολικής χρονιάς να ευχηθούμε υγεία, δημιουργική σχολική χρονιά και πολλές αθλητικές επιτυχίες για τα παιδιά μας.


Δύσκολες ώρες για τον Μανώλη Καψή | Pontos News\nΑιματοβαμμένα βαφτίσια στην Καρδίτσα – νεκρός από μπαλωθιά ο νονός\n25 Ιούλιος 2014, 13:00 - Τελευταία Ενημέρωση: 17 Οκτώβριος 2014, 16:24\nΔύσκολες ώρες για τον Μανώλη Καψή\nΣυνελήφθη η 22χρονη κόρη του δημοσιογράφου για εμπλοκή σε υπόθεση ναρκωτικών.\nΣτη σύλληψη της κόρης του δημοσιογράφου Μανώλη Καψή προχώρησαν οι άνδρες του Λιμενικού Σώματος Μυτιλήνης έπειτα από έλεγχο στο λιμάνι του νησιού. Η κατηγορία που τη βαραίνει είναι για κατοχή ναρκωτικών ουσιών.\nΤην Τετάρτη το Λιμενικό στη Μυτιλήνη σταμάτησε την 22χρονη. Επιμελώς κρυμμένη στα ρούχα της βρέθηκε μια πλαστική συσκευασία με 21,75 γραμμάρια κάνναβης. Σε έρευνα που ακολούθησε στο σπίτι της στην Αθήνα εντοπίστηκαν και άλλες ποσότητες της ίδιας ναρκωτικής ουσίας καθώς και μια ζυγαριά ακριβείας.\nΚατά την έρευνα στην Αθήνα συνελήφθη και ο 21χρονος φίλος και συγκάτοικος της κόρης του Μανώλη Καψή. Πληροφορίες του lesvosnews.gr αναφέρουν ότι ο γνωστός δημοσιογράφος βρίσκεται ήδη στη Μυτιλήνη.\nΌπως ανακοίνωσε το Γραφείο Ασφαλείας του Κεντρικού Λιμεναρχείου Πειραιά που ήταν υπεύθυνο για την έρευνα στο σπίτι της 22χρονης βρέθηκαν και κατασχέθηκαν, μεταξύ άλλων, τρεις πλαστικές συσκευασίες με συνολικά 67 γραμμάρια ακατέργαστης κάνναβης, μια ζυγαριά ακριβείας, τρεις λάμπες πρόωρης ωρίμανσης κάνναβης, λίπασμα και ένα ψηφιακό θερμόμετρο χώρου.\nΤόσο η 22χρονη όσο και όσο και 21χρονος φίλος της συνεχίζουν να κρατούνται στο Κεντρικό Λιμεναρχείο Μυτιλήνης το οποίο έχει αναλάβει την προανάκριση.


Δαμάστα: Ο Μεϊρέλες, η οικογένεια του και τα ελληνικά! (Video)\nO Μάρκο Αντόνιο Μεϊρέλες βρίσκεται εδώ και ένα περίπου μήνα στην Πορτογαλία και συγκεκριμένα στην Μαδέιρα.\nΟ Πορτογάλος μέσος της Δαμάστας όπως όλοι είναι κοντά στην οικογένειά του και περνά την καραντίνα με την οικογένειά του, όντας ασφαλής από την μετάδοση του κορωνοϊού. Οι ώρες περνούν ευχάριστα, όπως αποτυπώνεται και στο παρακάτω video του Damasta FC TV, μαζί με την σύζυγό του Sónia και τους δύο μικρούς μπαλαδόρους γιους του, τον Gustavo κα τον Lureço και ασφαλώς… πολύ ποδόσφαιρο!\nΌπως φαίνεται ότι το μήλο έχει πέσει κάτω από την μηλιά και όλη η οικογένεια είναι… κολλημένη με την μπάλα. To Damasta FC TV εξασφάλισε ένα video με τις ώρες καραντίνας της οικογένειας, μαζί με το άκρως ελληνικό μήνυμα του αγαπημένου Marco της Δαμάστας.\nΌπως είπε χαρακτηριστικά: «Φύγαμε λίγο γρήγορα για να γυρίσουμε στην Πορτογαλία. Είμαι εδώ στην Μαδέιρα με την οικογένειά μου, όλα εδώ είναι πολύ καλά! Θέλω να γυρίσω και για γιορτάσουμε το πρωτάθλημα. Ανυπομονώ να δω και πάλι τους φίλους μου στην Δαμάστα. Θα τα πούμε σύντομα. Μια ζωή Δαμάστα!».\nΤο όμορφο βίντεο:


Πώληση Βίλλα - 178 τ.μ.\nΒάμος, Πλάκα, Ν. Χανίων\n600.000 € 3.371 € / τ.μ.\nΠώληση # 344\nΕμβαδόν: 178 τ.μ.\nΕσωτερική σκάλα Πισίνα\nH «Άμμος» είναι μια νέα πέτρινη βίλα με ιδιωτική πισίνα.\nΗ παραδοσιακή διώροφη βίλα βρίσκεται στην πλαγιά ενός λόφου με εκπληκτική θέα στη γαλάζια θάλασσα και τα μαγευτικά Λευκά Όρη.\nΗ βίλα είναι 3448,8 τ.μ. και βρίσκεται σε οικόπεδο 980 τ.μ.\nΣτο ισόγειο υπάρχει ένα ευρύχωρο και φωτεινό σαλόνι δίπλα σε μια πλήρως εξοπλισμένη κουζίνα.\nΜεγάλα παράθυρα που κοιτούν σε μια ηλιόλουστη βεράντα με πισίνα 35 τ.μ., πέργκολα και χώρο μπάρμπεκιου.\nΟ δεύτερος όροφος περιλαμβάνει 3 υπνοδωμάτια. Κάθε υπνοδωμάτιο ανοίγει σε ένα ευρύχωρο μπαλκόνι με ξύλινη πέργκολα και πανοραμική θέα.\nΤο καλοδιατηρημένο οικόπεδο περιβάλλεται από πέτρινο τοίχο για να διασφαλίσει την πλήρη προστασία της ιδιωτικής ζωής.\nΉσυχη και καταπράσινη περιοχή, καθαρός αέρας, υπέροχη ατμόσφαιρα, κρυστάλλινη θάλασσα, εγγύτητα στο χωριό Πλάκα και όλες οι ανέσεις καθιστούν αυτό το μέρος ιδανικό για διαμονή και χαλάρωση όλο το χρόνο. Το σπίτι είναι χτισμένο από την κρητική παραδοσιακή πέτρα σε μοντέρνο αρχιτεκτονικό στιλ ώστε να δημιουργεί μια ευχάριστη ατμόσφαιρα, ωραία αύρα άνεσης και χαλάρωσης.\nοικοδομική άδεια, τη συλλογή και υποβολή όλων των εγγράφων για την αγορά και πώληση, πληρωμή φόρο, συμβολαιογράφο και δικηγόρο.\nΕνδιαφέρομαι για το ακίνητο με κωδικό 344. Παρακαλώ επικοινωνήστε μαζί μου άμεσα.\nΒίλλα - 178 τ.μ.\n600.000 € - 3.371 € / τ.μ.


ΚΑΘΗΜΕΡΙΝΟ ΦΑΙΝΟΜΕΝΟ ΤΑ ΕΓΚΛΗΜΑΤΑ ΜΙΣΟΥΣ ΣΤΗΝ ΕΕ – PreciousLife\nΚΑΘΗΜΕΡΙΝΟ ΦΑΙΝΟΜΕΝΟ ΤΑ ΕΓΚΛΗΜΑΤΑ ΜΙΣΟΥΣ ΣΤΗΝ ΕΕ\nΕκθεση της Υπηρεσίας Θεμελιωδών Δικαιωμάτων παρακινεί την καταγγελία τους.\nΚαθημερινό φαινόμενο αποτελούν τα εγκλήματα μίσους στην ΕΕ. Σύμφωνα με έκθεση ευρωπαϊκής υπηρεσίας, τα εγκλήματα αυτά έχουν ως κίνητρο τον ρατσισμό, την ξενοφοβία, τη θρησκευτική μισαλλοδοξία ή τον σεξουαλικό προσανατολισμό ενός ατόμου και τα θύματά τους διστάζουν να τα καταγγείλουν επειδή δεν έχουν εμπιστοσύνη στην αστυνομία.\nΗ έκθεση, την οποία συνέταξε η Υπηρεσία Θεμελιωδών Δικαιωμάτων (FRA) της ΕΕ, καλεί τα κράτη-μέλη να ενθαρρύνουν τα θύματα και τους αυτόπτες μάρτυρες να καταγγέλλουν τα εγκλήματα αυτά προκειμένου να γίνουν πιο «ορατά» και να αντιμετωπιστούν πιο αποτελεσματικά.\nΟι μετανάστες έχουν περισσότερες πιθανότητες να πέσουν θύματα εγκλήματος μίσους από τους μη μετανάστες – 10% για τους πρώτους έναντι 2% για τους δεύτερους. Σύμφωνα με την έκθεση, που έχει τίτλο «Κάνοντας τα εγκλήματα μίσους ορατά στην ΕΕ: αναγνωρίζοντας τα δικαιώματα των θυμάτων», οι μετανάστες στο Βέλγιο, στην Ελλάδα, στην Ισπανία και στη Δανία καταγγέλλουν συχνότερα τα εγκλήματα αυτά ενώ στη Φινλανδία, στην Πορτογαλία και στην Ιταλία λιγότερο συχνά.\nΤο 18% των Ρομά και το 18% των Αφρικανών που ζουν στις χώρες νότια της Σαχάρας δήλωσαν ότι τους τελευταίους 12 μήνες έχουν υποστεί εγκλήματα μίσους, επιθέσεις, απειλές ή σοβαρές παρενοχλήσεις οι οποίες είχαν «ρατσιστικό κίνητρο».\nΟι ομάδες που πέφτουν συχνότερα θύματα κάποιου ρατσιστικού εγκλήματος μίσους είναι οι Ρομά στην Τσεχία, στην Ελλάδα, στην Ουγγαρία, στην Πολωνία και στη Σλοβακία, οι Σομαλοί στη Φινλανδία και στη Δανία και οι Αφρικανοί στην Ιρλανδία, στην Ιταλία και στη Μάλτα.\nΗ έκθεση τονίζει ότι για να αντιμετωπιστούν τα εγκλήματα μίσους απαιτείται δράση σε τρία επίπεδα: στη νομοθεσία, στην πολιτική και στην πράξη.\nΕτερη έκθεση της FRA, με τίτλο «Οι μειονότητες ως θύματα εγκλήματος», αναφέρει ότι ένας στους πέντε Τούρκους που ζουν στην ΕΕ υπήρξε θύμα τουλάχιστον μια φορά το τελευταίο 12μηνο. Το ποσοστό φθάνει το 33% για τους Αφρικανούς από χώρες υπό την Σαχάρα, 32% για τους Ρομά, 26% για τους Βορειοαφρικανούς, 24% για τους Ανατολικοευρωπαίους και 17% για τους ρωσικής καταγωγής.


Η ΕΕ πιέζει για ταχύτερη παράδοση των δεδομένων των χρηστών στις Αρχές λόγω των τρομοκρατικών επιθέσεων\nΤα συνεχόμενα τρομοκρατικά χτυπήματα στην Ευρώπη οδηγούν την Ευρωπαϊκή Ένωση στο να πιέσει για την ψήφιση μιας νέας νομοθεσίας που θα επιτρέπει στις αρμόδιες αρχές επιβολής του νόμου κάθε κράτους-μέλους να ζητούν τα δεδομένα προσώπων ενδιαφέροντος από τους servers των εταιρειών τεχνολογίας, ακόμη και αν τα data centers βρίσκονται σε διαφορετική χώρα εντός της ΕΕ.\nΌπως δήλωσε στο πρακτορείο Reuters η επίτροπος Vera Jourova,\n"Είμαι σίγουρη ότι υπό τη σκιά των πρόσφατων τρομοκρατικών επιθέσεων και αυξανόμενων απειλών στην Ευρώπη θα υπάρχει μεγαλύτερη κατανόηση μεταξύ των Υπουργών Δικαιοσύνης των κρατών μελών, ακόμη και από αυτές που δεν έχουν πέσει θύματα τέτοιων επιθέσεων"\nΟι Υπουργοί Δικαιοσύνης των κρατών-μελών της ΕΕ έχουν στα χέρια τους τρεις εναλλακτικές επιλογές:\nΗ πρώτη (και λιγότερο παρεμβατική) επιτρέπει στις Αρχές ενός κράτους-μέλους να ζητήσουν απευθείας από τον πάροχο τηλεπικοινωνιών άλλου κράτους-μέλους τις πληροφορίες που επιθυμούν, χωρίς δηλαδή να χρειαστεί επικοινωνία μεταξύ των αρμόδιων αρχών. Για παράδειγμα, η Ελληνική Αστυνομία μπορεί να ζητήσει απευθείας από τον πάροχο Movistar στην Ισπανία τα στοιχεία κάποιου προσώπου ενδιαφέροντος χωρίς πρώτα να ερωτηθεί το Υπουργείο Δικαιοσύνης της Ισπανίας.\nΗ δεύτερη επιλογή επιτρέπει στις Αρχές να υποχρεώσουν τους παρόχους τηλεπικοινωνιών να παραδώσουν τα δεδομένα, ακόμη και αν ο πάροχος βρίσκεται σε άλλο κράτος-μέλος. Η διαφορά με την πρώτη επιλογή είναι ότι εδώ έχουμε απαίτηση και όχι απλά ερώτηση.\nΗ τρίτη επιλογή είναι η πιο βάρβαρη, καθώς αφορά την παράδοση όλων των δεδομένων από τους παρόχους σε περιπτώσεις εκτάκτου ανάγκης όταν οι Αρχές δεν γνωρίζουν την τοποθεσία του server που φιλοξενεί αυτά τα δεδομένα ή υπάρχει κίνδυνος να χαθούν. Σε αυτήν την περίπτωση, βέβαια, θα χρειαστεί να μπουν οι απαραίτητες ασφαλιστικές δικλείδες για την προστασία των δεδομένων των χρηστών και όπως δηλώνει η Jourova "δεν μπορείς να συλλέγεις μαζικά τα ψηφιακά δεδομένα των χρηστών για κάποια πιθανή μελλοντική χρήση".\nΌλα τα παραπάνω έχουν μπει στη συζήτηση και μένει να δούμε τι θα αποφασίσουν τελικά οι Υπουργοί Δικαιοσύνης. Η τρίτη επιλογή μοιάζει η πιο απίθανη, αλλά ποτέ δεν ξέρεις.


Σκουρλέτης: Χυδαίος πολιτικός αντιπερισπασμός η εργαλειοποίηση της υπόθεσης Folli Follie από τη ΝΔ (vid) | Libre\nΣκουρλέτης: Χυδαίος πολιτικός…\nΣκουρλέτης: Χυδαίος πολιτικός αντιπερισπασμός η εργαλειοποίηση της υπόθεσης Folli Follie από τη ΝΔ (vid)\n«Δεν είναι αναμενόμενο πολιτικά, όταν έχουμε ξεπεράσει τους 4.500 νεκρούς. Δεν είναι αναμενόμενο, είναι ανατριχιαστικό. Και θα έλεγα, πολιτικά χυδαίο», τόνισε αναφορικά με την εργαλειοποίηση της υπόθεσης Folli Follie από τη Νέα Δημοκρατία, ο Κοινοβουλευτικός Εκπρόσωπος του ΣΥΡΙΖΑ – Προοδευτική Συμμαχία και βουλευτής Επικρατείας, Πάνος Σκουρλέτης, μιλώντας στο OPEN .\nΟ κ. Σκουρλέτης πρόσθεσε: «Τη στιγμή που έχει φανεί ότι έχει χαθεί ο έλεγχος, τη στιγμή που η κυβέρνηση αδυνατεί να απαντήσει στα ερωτήματα που θέτει η κοινωνία σε σχέση με τους χειρισμούς στο δεύτερο κύμα της πανδημίας, ξαφνικά βγαίνουν διάφορες υποθέσεις από το ψυγείο και με έναν ακατανόητο και πλήρως αναξιόπιστο τρόπο, προσπαθούν να εμπλέξουν πρόσωπα που σχετίζονται με τον ΣΥΡΙΖΑ.\nΚαι τα τέσσερα εμπλεκόμενα πρόσωπα, με απόλυτη σαφήνεια είπαν ότι δεν έχουν καμία αλήθεια τα όσα ο «μπόντιγκαρντ» της οικογένειας Κουτσολιούτσου, στέλνει στα mail. Όλος ο τρόπος φαίνεται ότι είναι εντελώς “στημένος”.\nΕκείνο, όμως, που πραγματικά είναι εξωφρενικό, είναι η εργαλειοποίηση τέτοιων υποθέσεων από τη μεριά της ΝΔ. […] Δεν είναι αναμενόμενο πολιτικά, όταν έχουμε ξεπεράσει τους 4.500 νεκρούς. Δεν είναι αναμενόμενο, είναι ανατριχιαστικό. Και θα έλεγα, πολιτικά χυδαίο».\nΚαι κατέληξε: «Η δημοκρατία δεν χτίζεται με ανυπόστατες κατηγορίες και χυδαιότητες. Υπονομεύεται έτσι. Και εκφυλίζεται ο δημόσιος πολιτικός διάλογος. Κι αυτό το κάνετε μέσα σε δεκαπέντε ημέρες για δεύτερη φορά. Το κάνατε με το σπίτι στα Λεγραινά, το κάνετε και τώρα, διότι δεν έχετε να απαντήσετε τίποτα για την οικονομία, τίποτα για την υγεία του κόσμου, για το δημόσιο σύστημα υγείας. Αυτά είναι τα μεγάλα ερωτήματα. Υπεκφεύγετε, αντιπερισπασμό κάνετε».\nTags: folli follie ΠΑΝΟΣ ΣΚΟΥΡΛΕΤΗΣ


Φορολόγηση των ψηφιακών κολοσσών υποσχέθηκε η Επίτροπος Vestager από την Αθήνα - Επικαιρότητα - Bluebirds.gr\nΦορολόγηση των ψηφιακών κολοσσών υποσχέθηκε η Επίτροπος Vestager από την Αθήνα\nΤην ανάγκη οι ψηφιακοί κολοσσοί, δομικός πυλώνας πλέον της τουριστικής βιομηχανίας, να πληρώνουν ισότιμα φόρους με άλλες επιχειρήσεις επισήμανε η η Επίτροπος της Ευρωπαϊκής Ένωσης, αρμόδια για τον ανταγωνισμό, κυρία Margrethe Vestager μιλώντας χτες στη Βουλή.\nΑπαντώντας σε ερωτήσεις Βουλευτών η κα Vestager και αναφερόμενη στα φορολογικά καθεστώτα εταιριών ανά κράτος μέλος σημείωσε ότι «ένα κράτος μέλος δεν μπορεί να δίνει πλεονέκτημα επιλεκτικό σε μια εταιρεία ή ομάδα εταιρειών. Από την άλλη πλευρά έχουμε αποδεχθεί τις διαφορές που υπάρχουν στα επίπεδα της εταιρικής φορολογίας και υπάρχουν μεγάλες διαφορές. Το χαμηλότερο ποσοστό είναι 9%, μετά έχουμε 12,5%, σε κάποιες περιπτώσεις έχουμε και 20% και το έχουμε αποδεχθεί αυτό στη συνθήκη. Αυτό δεν σημαίνει ότι η Επιτροπή δεν προωθεί προτάσεις έτσι ώστε να γίνει πιο εύκολο για τις μικρές επιχειρήσεις και πιο δύσκολο για τις πολυεθνικές να φοροδιαφεύγουν».\nΠηγή: Βουλή των Ελλήνων, Reporter.gr


((i)) Πάτρα: Παύση της ποινικής δίωξης για τους 4 αναρχικούς με τις σημαίες\n19/10/2017 7:50 μμ.\nΛίγες μέρες πριν το δικαστήριο των 4 αναρχικών, που είχαν συλληφθεί το Σεπτέμβρη του 2013 μετά το πέρας απεργιακής πορείας στην Πάτρα και διώκονταν για οπλοκατοχή για τις σημαίες που έφεραν, έγινε γνωστό ότι η ποινική τους δίωξη έχει παυθεί. Αυτό, πάνω στη βάση ενός πρόσφατου νόμου, ο οποίος προβλέπει το σταμάτημα της ποινικής δίωξης για αδικήματα, για τα οποία προβλέπεται ποινή μέχρι και 2 χρόνια.\n(για την υπόθεση των 4 αναρχικών μπορείτε να δείτε εδώ: https://saktapatra.wordpress.com/2017/10/16)\nΑΝΤΙΣΤΑΣΗ ΚΙ ΑΓΩΝΑΣ ΕΝΑΝΤΙΑ ΣΤΟΝ ΟΛΟΚΛΗΡΩΤΙΣΜΟ ΚΡΑΤΟΥΣ-ΚΕΦΑΛΑΙΟΥ !\nΓΙΑ ΤΗΝ ΚΟΙΝΩΝΙΚΗ ΕΠΑΝΑΣΤΑΣΗ ΚΑΙ ΤΗ ΔΗΜΙΟΥΡΓΙΑ ΜΙΑΣ ΚΟΙΝΩΝΙΑΣ ΕΛΕΥΘΕΡΙΑΣ-ΙΣΟΤΗΤΑΣ-ΑΛΛΗΛΕΓΓΥΗΣ ! ΓΙΑ ΤΟΝ ΚΟΜΜΟΥΝΙΣΜΟ ΚΑΙ ΤΗΝ ΑΝΑΡΧΙΑ !